Мустақил Ватанимизнинг ишончли ҳимоячилари\n14 ßíâàðü 2017 00:35 2343\nТинчлик ва осойишталигимиз посбонлари – ҳарбийлар байрами мамлакатимизда ҳар йили кенг нишонланади. Бу юртимизда ҳукм сураётган тинчлик-осойишталик ва барқарорлик самарасидир.\n...13 январь куни эрталаб Мустақиллик майдонида Мудофаа, Ички ишлар ва Фавқулодда вазиятлар вазирликлари, Миллий хавфсизлик хизмати, Давлат божхона қўмитаси вакиллари саф тортди.\nВатан ҳимоячилари ҳарбий оркестр мусиқа садолари остида ҳурриятимиз, порлоқ истиқболимиз ва эзгу ниятларимиз рамзи бўлган Мустақиллик ва эзгулик монументи пойига гуллар қўйди.\n...“Ўзбекистон” халқаро анжуманлар саройи байрамона безатилган. Бу ерга сенаторлар, депутатлар, ҳукумат аъзолари, аскар ва сержантлар, офицер ва генераллар, Қуролли Кучларимиз фахрийлари, ота-оналар ва кенг жамоатчилик вакиллари таклиф қилинган.\nБайрам тадбирини Тошкент шаҳар ҳокими Р.Усмонов очди.\nЎзбекистон Республикаси Президенти, Қуролли Кучлар Олий Бош Қўмондони Шавкат Мирзиёев Ўзбекистон Республикаси Қуролли Кучлари ташкил этилганининг 25 йиллиги муносабати билан Ватан ҳимоячиларини самимий табриклади.\nБиринчи Президентимиз Ислом Каримов фармони билан 1991 йил 6 сентябрда Мудофаа ишлари вазирлиги ташкил этилган. Давлатимиз раҳбарининг 1992 йил 14 январда қабул қилинган қарорига мувофиқ республикамиз ҳудудида жойлашган барча ҳарбий тузилмалар Ўзбекистон Республикасининг ҳуқуқий тасарруфига ўтказилган.\nАна шу тарихий кун – 14 январь мамлакатимизда Ватан ҳимоячилари куни сифатида кенг нишонлаб келинмоқда.\nЎтган вақт мобайнида Қуролли Кучларимиз ташкилий ва таркибий жиҳатдан такомиллашди. Тузилмаларнинг ҳаракатчанлиги, жанговар қобилияти, ҳарбийларнинг жисмоний ва маънавий тайёргарлиги ошди. Қисм ва бўлинмалар замонавий қурол-яроғ ва жанговар техника билан таъминланди.\nМиллий армиямизни профессионал кадрлар билан тўлдириш, ҳарбий хизматчиларнинг тайёргарлигини, билим ва кўникмаларини янада юксалтириш борасида изчил ишлар олиб борилмоқда. Ҳарбий ўқув ҳамда машғулотлар илм-фан ва техниканинг илғор ютуқлари асосида ўтказилмоқда. Олий ҳарбий таълим муассасаларида ҳар қандай хавф-хатарни бартараф этишга қодир, тезкор қарорлар қабул қила оладиган, замонавий билим ва юксак маънавий-ахлоқий фазилатларга эга офицер кадрлар тайёрланмоқда.\nМуддатли ҳарбий хизматга чақирувнинг йилда бир марта амалга оширилаётгани, шартнома асосида хизмат қилиш, сафарбарлик чақируви резервидаги ҳарбий хизматнинг жорий этилгани натижасида ҳарбий жамоалардаги маънавий муҳит тубдан ўзгарди. Ҳарбий хизмат ёшларда мустаҳкам ирода ва характерни шакллантирадиган, жисмоний чиниқиш ва юксак инсоний фазилатлар камол топадиган ўзига хос мактабга айланди. Натижада ёшлар орасида ҳарбий хизматга қизиқиш тобора ортиб бораётир.\nМуддатли ҳарбий хизматга танлов асосида қабул қилинаётгани армия сафларини жисмоний тайёргарлиги ва интеллектуал салоҳияти юксак йигитлар билан тўлдиришда муҳим омил бўлмоқда. Бунинг самарасида аскарлар жанговар тайёргарлик дастурларини, замонавий техника ва технологиялардан фойдаланишни пухта ўзлаштирмоқда.\nВатан ҳимоячиларининг хизматни ўташ ва яшаш жойларидаги ижтимоий-маиший шароитларини яхшилаш, резервга бўшатилган фуқароларни ижтимоий муҳофаза қилиш ҳам доимий эътиборда.\nҲарбий хизматчилар учун янги турар жойлар қуриш, мавжуд турар жой фондини таъмирлаш, замонавий ҳарбий шаҳарчалар барпо этиш ва реконструкция қилиш, узоқ муддатли ипотека кредитларидан фойдаланган ҳолда квартиралар сотиб олиш ва якка тартибдаги уй-жойлар қуриш учун ер участкалари ажратиш йилдан-йилга кенгайиб бормоқда. Янги йил байрами арафасида ҳам мамлакатимизнинг кўплаб ҳудудларида ҳарбийлар учун янги уй-жойлар фойдаланишга топширилди. Юзлаб ҳарбийларимиз Янги йилни янги уйда кутиб олди.\nМуддатли ҳарбий хизматни ўтаган ва ҳарбий қисм қўмондонлигининг тегишли тавсияномасини олган ёшлар мамлакатимиз олий ўқув юртларига ўқишга киришда тест синовларида тўплаш мумкин бўлган энг кўп баллнинг 27 фоизи миқдорида имтиёзли баллга эга бўлмоқда. Бу уларнинг олий ўқув юртларига ўқишга кириб, касб-ҳунар эгаллаши, ҳаётда ўз ўрнини топишида муҳим аҳамият касб этмоқда.\nБу йил Ватан ҳимоячилари куни мамлакатимизда “Ўзбекистон – мустақил Ватанимиз, миллий армиямиз фахру ғуруримиз!” шиори остида нишонланмоқда. Ўзбекистон Мудофаа вазирлиги ҳузуридаги Жамоатчилик кенгаши томонидан ушбу мавзуда ҳарбий қисм ва бўлинмаларда, барча вилоятларда, олис қишлоқ ва маҳаллаларда кўплаб учрашувлар, маънавий-маърифий тадбирлар ўтказилмоқда. Уларда тинчлик-осойишталикнинг қадри, бу азиз неъматни асраб-авайлашга барча бирдек масъул экани кенг тарғиб этилмоқда.\nПрезидентимиз Шавкат Мирзиёевнинг 2017 йил 12 январдаги фармонига мувофиқ, Ватан ҳимоячилари куни ва Ўзбекистон Республикаси Қуролли Кучларининг 25 йиллиги муносабати билан ҳуқуқни муҳофаза қилиш органлари, Мудофаа ва Фавқулодда вазиятлар вазирликлари ходимларидан бир гуруҳи Ватанимизнинг юксак мукофотлари – орден ва медаллар билан тақдирланди. Ушбу юксак мукофотларни Давлатимиз раҳбари тантанали равишда топширди.\n– Мамлакатимиздаги тинчлик-осойишталик халқимизнинг энг катта бойлигидир, – дейди Ўзбекистон Республикаси Мудофаа вазирлиги Бош штаби бошқармаси бўлими катта офицери, "Содиқ хизматлари учун" медали соҳиби Фазлиддин Аҳмадиллаев. – Мен ана шу бойликни асраб-авайлаш, мамлакатимиз тинчлиги ва хавфсизлигини таъминлашга ҳисса қўшаётганимдан фахрланаман. Ватанимизнинг юксак медалини кўксимга тақиш менга янада ғурур-ифтихор бағишлайди. Бундай ишончни оқлаш, халқимиз тинчлиги ва фаровонлиги, фарзандларимиз келажагини ҳимоя қилиш учун бор кучимни сарфлайман.\nҚуролли Кучлар офицери Лазиз Усмонов, аскар онаси Лайло Жўраева, Ўзбекистон Республикаси Мудофаа вазирлиги ҳузуридаги Жамоатчилик кенгаши раиси Иқбол Мирзаалиев ва бошқалар байрам қатнашчиларини Ватан ҳимоячилари куни билан табриклаб, Президентимиз, Қуролли Кучларимиз Олий Бош Қўмондони Шавкат Мирзиёевга ҳарбий хизматчиларга кўрсатилаётган улкан эътибор учун самимий миннатдорлик билдирди.\nТантанали маросим катта байрам концерти билан якунланди.\nЖамият 01.06.2020 189\nЖамият 01.06.2020 75\nЖамият 30.05.2020 157


Ўзбек ижтимоий тармоқларидаги миш-миш қаҳрамонининг оëғи жойида\nТошкент марказидаги Интернет кафеларда Интернет титган мижозлар Эски шаҳарда туғилиб ўсган қўшиқчи Рашид Холиқовни қайси турдаги тропик ари чаққанини муҳокама қилмоқда.\nЎзбекистонлик қўшиқчи Рашид Холиқов Германияда ўтказилган жарроҳлик амаëлиëтидан кейин Тошкентга қайтган. Рашид Холиқовнинг саломатлиги яхшиланмоқда.\nБу фикрларни Рашид Холиқов аҳволидан хабар олган тошкентлик журналист Сардор Комилов билдирди.\nШу кунларда ижтимоий тармоқ ва Тошкент кўчаларида “Рашид Холиқовнинг оëқлари кесиб ташланганлиги” ва “соғлиғи ўта ëмонлиги” борасида бир-биридан таҳликали миш-мишлар тарқалди.\nБу миш-мишлар телефондан телефонга¸ оғиздан қулоққа ўтиб болаламоқда.\n“Рашид Холиқовни Ҳидистондаги оролга борганида тропик ҳашарот чақибди.”\n“Рашид Холиқов мотоциклдан ағдарилибди” деган миш-мишлар ижтимоий тармоқ турғунлари тарафидан кунлаб муҳокама қилинмоқда.\nИжтимоий тармоқлардаги энг сўнгги муҳокама мавзуси” тропикал ари Рашид Холиқов баданининг айнан қайси қисмини чаққани ҳақида” бўлди. Бу миш-мишлар АҚШда ўзбек муҳожирлари тарафидан чоп қилинадиган “Ватандош” газетасидаги “Рашид Холиқов ҳашорат чақиши оқибатида уч марта операция қилингани” ҳақидаги мақола чиққанидан кейин яна урчиди. Бу мақолада 120 кило тош босган Холиқовнинг 88 килога тушиб қолгани айтилади. Бу гапдан кейин ижтимоий тармоқлар “Рашид Холиқов нима учун бунчалик озиб кетди?” деган мавзуни муҳокaма қилди.\nТошкентлик журналист¸ интернетдаги Сайëд.уз нашри раҳбари Сардор Комилов ўз тасарруфидаги маълумотларга асосланиб Рашид Холиқов борасидаги вазиятга аниқлик киритди:\n- Ҳозирги дамда Рашид Холиқов Тошкентда. Даволанмоқдалар ва шоу бизнесни ичидан хабарларга кўра, тузалиш жараëнидалар. Ҳеч қанақа унақа хунук бир гап-сўзлар йўқ. Энди халқни биласиз, ҳар доим кичкина нарсани билишса, дарров катта қилиб юборишади. Яхшимас менимча. Рашид Холиқов айни дамда тузалиш жараëнида. Кайфиятлари ҳам¸ билишимча¸ яхши. Яқинда оммавий ахборот воситаларига ҳам интервю бердилар. Касаллик Бали оролига дам олишга борганларида, хабарим борича, қанақадир бир ҳашаротми¸ арими оëқларини чаққан экан. Ундан кейин мотоциклда ағдарилган, ҳоббилари мотоцикл ҳайдаш эди, ўшанда зўрайган бўлса керак. Кейин Германияда даволаниб, операцияни ўтказиб, муваффақиятли равишда ўтказиб Тошкентга қайтдилар. Бу ëқда реабилитация жараëни ва тузалиш жараëнини ҳозир бошларидан ўтказмоқдалар.\nОзодлик: Жарроҳлик амалиëти деяпсиз. Бир оз батафсил айта оласизми бу жарроҳлик амалиëти ҳақида?\n- Энди унақа деталларини биз билмаймизку. Жарроҳлик деталларини бизларга айтишмайдию нима бўлди¸ нима қўйди. Лекин ҳеч қанақа унақа оëқ кесилди¸ деган нарсалар йўқ. Бўлмаса, биласизку шоу бизнеснинг ичида бирданига дарров ҳамма билган, ҳамма нима қилган бўларди. Шахсан менинг бу нарсадан хабарим йўқ. Эшитдим гап-сўзларни. Ижтимоий тармоқларда одамлар кўп ëзишаяпти. Менга ҳам шу савол билан мурожаат қилишаяпти. Миш-миш тарқалгандан кейин доим мурожаат қилишади. Йўқ, бунақа нарса йўқ лекин.\nОзодлик: Соғлиғига бунақа фавқулодда катта қизиқишнинг сабаби нима?\n- Энди машҳур бўлгандан кейин¸ биласиз¸ фақат соғлиғига эмас ҳамма нарсасига қизиқишади. Турмуш тарзию ким билан юрди, ким билан ажрашди, ким билан севишди, ҳар битта қадами, яхшисию ëмони ҳаммаси таҳлил қилинади. Ҳаммаси энди халқда, бу бунга айтди, у бунга айтди қарабсизки, 10-15 та одамдан ўтгандан кейин биринчи маълумот ўзининг ҳолидай қолмайди. Ўзгариб, бўрттириб, катта бўлиб кетади. Оëғини операция қилди дегани ҳам, мана ҳозир оддий сиз билан биз гаплашаяпмизку шу нарсани, операция бўлди, Германияда бўлди дегани ҳам одамлар шуни текширмай, оммавий ахборот воситаларини кузатмай, “Вой эшитдингми операция бўпти? Нима бўпти? Оëғини операция қипти. Нима қипти? Кесибди” бўлди. Кейингиси кесибди, кесиб ташлабди. Бўлди бечоранинг оëғини ҳам кесиб юборади халқ, дейди тошкентлик журналист Сардор Комилов.\nЎзбекистон президентининг тўнғич қизи Гулнора Каримова Рашид Холиқовни ўзига тенг қилиб, "мана Рашид Холиқов ҳам саҳнага чиқиш олдидан худди мен каби қош-кўзини бўяб пардоз қилади" деганидан кейин қўшиқчининг пилиги кўтарилган эди.\nКаримова хонимнинг бу гапидан кейин Рашид Холиқов “Сoca Cola” ширкатининг Ўзбекистондаги раҳбари бўлди, деган миш-мишлар пайдо бўлганди.\nУшбу овозани рад этган хонанда Холиқов “Мен ҳам бошқалар қатори бу машҳур ичимликни фақат ичиб кўрганман. Уни ишлаб чиқаришга раҳбарлик қилиш эса умуман хаёлимга келмаган” деб таъкидлаган эди.\nЎзбек қўшиқчилиигида Рашид Холиқовнинг ўрни\n"Ўзбекистон ва Қорақалпоғистонда хизмат кўрсатган артист", 40 яшар Рашид Холиқов 1991 йилда асос солинган "Шаҳзод" гуруҳи солистидир.\nУч ўғил ва бир қизнинг отаси "Шаҳзод" гуруҳи xонандаси Рашид Xолиқовнинг "Эй, азиз юртим" қўшиғи билан танилгани айтилади.\nКасалхонага тушмасидан олдин Озодликка интервю берган Рашид Холиқов бу қўшиқнинг урф бўлиб кетганидан ўзи ҳам ҳайронлигини айтган эди:\n- Бу қўшиқ оммабоп бўлиб кетади, деб ўйламаган эдим, очиғи. Бу қўшиқ 1998 йилда ижро этилган. Қўшиқ яхши¸ чиройли. Байрамларда айтиладиган қўшиқ. Мен бу қўшиқни Исроилда айтганимда ўзимизнинг Бухоро жуҳудларининг кўзида ëш кўрдим. Саҳнани кўзларига суртиб йиғлашган. Австрия пойтахти Венада ҳам бунга гувоҳ бўлганман¸ деган эди қўшиқчи.


Британия: терактни насроний қилди, балога қолган мусулмонлар бўлди | Azon.uz - Ахборот-таҳлилий портал\nБритания: терактни насроний қилди, балога қолган мусулмонлар бўлди\n1663 07:48 19.11.2021\nБританиянинг Ливерпул шаҳрида якшанба куни рўй берган терактдан кейин исломофобия ҳолатлари ортаётгани кузатиляпти. Шаҳар маъмурияти аҳолини босиқликка ва мусулмонларни айбламасликка чақирди.\nПолиция маълумотига кўра, асли ироқлик 32 ёшли Имод Свалмин шаҳардаги шифохона яқинида, таксида кетаётган пайтда қўлбола бомбани портлатган. Ҳайдовчи машинадан тушиб қолишга улгурган, Свалмин ўлган.\nБи-би-си хабарида айтилишича, у 2017 йилда насронийликни қабул қилган эди. Имодни таниган диндошлари у “босиқ, лекин Исога қаттиқ ишонган” одам бўлганини маълум қилди.\nЛиверпул шаҳар кенгаши депутати Ким Жонсон терактдан кейин исломофобия ҳолатлари ва ҳижобли аёлларга ҳужумлар кузатилаётганини айтди. “Ҳолбуки, ҳужумчининг (Имод Свалминнинг) мусулмонлар жамоасига ҳеч қандай алоқаси йўқ”, – деди у.\nШаҳар ҳокими Жоан Андерсон эса аҳолини бирдамликка ва ҳар қандай динга нисбатан нотўғри тасаввурлардан тийилишга чақирди.\nтеракт Махсус Британия Ливерпуль Насроний\nКобул аэропортида теракт уюштирган ҳужумчининг шахси аниқланди\n964 19:05 04.01.2022\nЛиверпулдаги портлаш теракт деб ҳисобланмоқда\n1169 13:15 15.11.2021\nАфғонистон: яна масжидда портлаш юз берди\n894 11:05 13.11.2021\n771 10:33 16.10.2021


Гепаглитц – medu.uz – Дорилар ҳақида маълумотлар ўзбек тилида\nHome Йўриқномалар Гепаглитц\nПрепаратнинг савдо номи: Гепаглитц\nТаъсир этувчи модда (ХПН): моноаммониум глицирризинат, глицин, L-цистеин гидрохлорид гидрат.\nДори шакли: вена ичига юбориш учун инъекция учун эритма.\nфаол модда: моноаммония глицирризинат – 20,0 мг, глицин – 200,0 мг, L-цистеин гидрохлорид гидрат – 10,0 мг;\nёрдамчи моддалар: натрий хлорид, натрий метабисульфит, сувли аммиак., инъекция учун сув 10 мл.\nГепаглитц глицирризин экстрактининг инъекцион препаратидир – гликозидга ўхшаш моддадир, қизилмия ва қизилмия кукуни илдизи ва илдизпояси таркибидаги сапонинларга мансубдир.\nАллергияга қарши таъсири Арпос феномени ва Шварцман феномени ингибирлаш билан тасдиқланади. Глицирризин кислотаси арахидон кислотасининг алмашинуви тизимининг бошланғич энзими – фосфолипаза А2 ва яллиғланишнинг кимёвий медиаторларини ишлаб чиқарилишига жавоб берувчи энзим – липоксигеназа билан бевосита боғланади.\nIn vitro тажрибалар тизимида препаратнинг қуйидаги таъсирлари аниқланган: а) Т-ҳужайраларининг фаолиятини бошқариш самараси; б) гамма-интерферонни индукциялаш самараси; в) НК-ҳужайраларини фаоллаштириши самараси; г) тимусдан ташқаридаги Т-лимфацитлар, шунингдек глицирризин кислотасининг углерод тетрахлориди билан гепатоцитларнинг шикастланишини ингибирланишига ва бирламчи гепагоцитлар культураларининг пролиферациясига ёрдам беради.\nВирусни ингибирлаш ёки фаолсизлаштириш самараси\nСичқон гепатити вируси (МНV) инфекцияси билан ўтказилган таржрибаларда глицирризин кислотасини қабул қилишдан кейин сичқонларда ҳаётини узайиши кузатилган. Қуёнларда вирус инфекциялаврини ингибирлаш бўйича ўтказилган тадқиқотларда папулаларнинг ёрлишини ингибирланиши аниқланган.\nШунингдек in vitro таржрибалар тизимида герпес вируси ва бошқаларнинг ўсишини ингибирланиши фаолсизланиши аниқланган.\nГлицин ва L-цистеин гидрохлориди глицирризин кислотасининг катта дозалари узоқ муддат давомида қабул қилинганидан кейин, патологик электролит моддалар алмашинувини чақирган сохта альдостеронизм кўринишларини ингибирлайди ва бостиради.\nҚондаги препаратнинг концентрацияси\nКатта ёшдаги соғлом одамларга 40 мл дан препарат (80 мг глицирризин кислотасини сақловчи) вена ичига юборилганда қонда глицирризин кислотасининг концентрацияси препарат юборилганидан сўнг 10 соат давомида жадал пасайган, сўнгра аста-секин пасайган. Глицирретин кислотасининг гидролизланган метаболити – глицирризин кислотаси юборилгандан кейин 6 соат ўтгач аниқланган, юборилгандан кейин 48 соат ўтгач деярли йўқ бўлган.\nЭкскреция (сийдик билан чиқарилиши). Катта ёшли соғлом одамларга вена ичига инъекциясидан кейин сийдикда глицирризин кислотасининг концентрацияси вақт ўтиши билан пасайган, бунда препаратни юборилгандан кейин 27 соатгача бўлган вақт давомида глицирризин кислотасининг йиғинди хажми 1,2% ни ташкил қилади. Глицирретин кислотаси препарат юборилганидан кейин 6 сота ўтгач пайдо бўлган ва препарат юборилганидан кейин 22-27 соат даври давомида максимал даражага етган.\n– ўткир ва сурункали турли турдаги генезли жигар касалликлари (вирусли гепатитлар, токсик ва алкоголли жигар шикастланиши, ёғли гипотез, жигар циррози);\nдерматологик касалликлар: экзема, дерматит, эшакеми, токсикодермия, псориаз, алопеция, витилиго.\nмеъда-ичак йўллари аъзоларини комплекс даволашда (меъда яраси, гастрит, ўн икки бармоқ яраси, энтерит, энтероколит);\nсурункали панкреатитда қўлланилади.\nВена ичига инъекция учун одатдаги доза 5-20 мл кунига 1 мартани ташкил қилади. Сурункали жигар касалликларида ҳар кунги доза (40-60 мл) вена ичига инъекция ёки вена ичига томчилаб юбориш ёрдамида кунига 1 марта юборилади. Томчилаб юбориш учун физиологик эритма ёки глюкозанинг 5% эритмаси қўлланади. Пациентнинг ёши ва симптомларига қараб препаратнинг до заси ўзгартирилиши мумкин. Дозани ошириш зарурати бўлган ҳолатда суткалик доза 100 мл дан ошмаслиги кераклигини ҳисобга олиш керак.\nТери касалликларида: вена ичига инъекция учун одатдаги доза 20 мл ни ташкил қилади.\nЮқори сезувчанлик реакциялари (тери тошмалари, баъзида анафилактик реакциялар) кам кузатилади.\nГипокалемия бош айланиши, чарчоқлик ҳисси, кўнгил айниши, артериал босимни ошиши, юрак уриши, мушак оғриғи кўринишида намоён бўлувчи миопатия, қўл ва оёқларда тиришишлар жуда кам (якка холларда қайд қилинган) кузатилиши мумкин.\nАнамнезида ушбу препаратнинг ҳар қандай ингредиентларида ўта юқори сезувчанлик бўлган пациентлар Альдостеронизм, миопатия ва гипокалемияси бўлган пациентлар (гипокалемия, гипертензия ва бошқалар зўрайиш хавфи сабабли).\nКеса ёшдаги пациентларда гипокалиемия ва турдаги бошқ. олдини олиш мақсадида препаратни эҳтиёткорлик билан буюрилади.\nҲалқали диуретиклар. Этакрин кислотаси, фуросемид, тиазид ва шунга ўхшаш гипотензив диуретиклар, трихлорметиазид, трихлорталидон ва бошқ. – Гепаглитц препаратда сақланувчи глицирризин кислотасининг калийни чиқариш самарасини кучайиши чақирган зардобдаги калийнинг миқдорини пасайишига олиб келади. Гипокалемияни (атоник ҳиссиётлар, мушаклар кучсизлиги) ривожланиш эхтимоли сабабли пациентларни синчковлик билан кузатиш (шу жумладан, зардобдаги калий миқдорини аниқлаш) асосида зарур чораларни кўриш керак.\nШок ва бошқаларни ривожланиш хавфини аниқлаш учун пациентларни синчковлик билан сўровни ўткакзиш керак.\nШок холларида шошилинч чора-тадбирларни амалга ошириш учун тайёр бўлиши керак.\nПрепаратни юборилгандан кейин беморларга тинчликни таъминлаш ва синчковлик билан кузатиш керак.\nҚизилмия илдизини сақловчи бошқа ҳар қандай препаратлар билан бирга қўллаш холларида, ушбу препаратнинг таркибига кирувчи глицирризин кислотасининг таъсирини қўшилиш самараси ва сохта альдостеронизм ривожланиши мумкин сабабли, тегишли эҳтиёткорлик чораларини кўриши керак.\nПрепаратни клиник қўллашнинг тажрибасини кўрсатишича, гипокалемия каби ножўя таъсирларини ривожланиш эхтимоли кекса ёшли пациентларда ошишига мойил. Препаратни қабул қилишга синчиклаб ёндошиш ва пациентларнинг ҳолатини кузатиш керак.\nПрепаратни ҳомиладор аёлларда ва бошқаларда қўллашнинг хавфсизлиги аниқланмаган.\nУшбу гуруҳ шахсларга препаратни кутилаётган терапевтик самара барча потенциал хавфлардан юқори бўлганидагина буюриш керак.\nДозани ошириб юбориш холларида ва препаратни узоқ вақт қўлланилишида қуйидаги симптомлар пайдо бўлиши мумкин, сохта альдостеронизм, гипокалемия, артериал босимни кўтарилиши, организмда натрий ва суюқликни ушланиб қолиши, эдема, тана оғирлигини ошиши ва бошқ. Шунинг учун пациентлар (зардобдаги калий миқдорини аниқлаш орқали) жиддий назоратда бўлишлари керак.\nТурли патологиялар пайдо бўлганида, препаратни қабул қилишни дархол тўхтатиш керак.\n10 мл дан эритма ампулаларда. 5 ёки 10 тадан ампула контур-уяли ёки блистер ўрамларда.


15:31 / 18.02.2016 | eski savollar | 3175\nВаалайкум ассалом! Бузилмайди. Қуйидаги амаллардан бошқа ҳеч нарса намозни бузмайди. НАМОЗНИ БУЗУВЧИ НАРСАЛАР\n«Намозда сўзлашаверар эдик. Киши намозда ёнидаги шеригига гапираверар эди. Ниҳоят «Аллоҳ учун тоат ила жим туринглар» ояти нозил бўлганда сукут сақлашга амр қилиндик, гапдан наҳий қилиндик».\n«Набий соллаллоҳу алайҳи васаллам намоздалик чоғларида у зотга салом берар эдик, у зот алик олар эдилар. Нажошийнинг ҳузуридан қайтгач, у зотга салом берсак, алик олмадилар. Шунда биз:\nНоқасддан бировга салом бериш намозни бузмайди, чунки салом хитобни ўз ичига олган зикрдир. Бас, у қасддан бўлганда одамларга хитоблиги эътиборга олинади ва намоз бузилади. Ноқасддан бўлган ҳолатда эса зикрлиги эътиборга олинади ва намоз бузилмайди. Саломнинг зикрлиги ташаҳҳудда ўқилишидир.\nАммо алик олганда қасддан бўлса ҳам, ноқасддан бўлса ҳам, намоз бузилади. Чунки аликнинг лафзи намознинг зикрида йўқ.\nАгар намоз ичида охират учун овоз чиқариб йиғланса, намоз бузилмайди. Бунинг далили қуйидагича: Муторриф отаси розияллоҳу анҳудан ривоят қилади:\nШунингдек, агар имом бошқа оятга ўтиб кетган бўлса, олдинги адашган оятини луқма берса, луқма берувчининг намози бузилади. Агар имом унинг ноўрин луқмасини олса, унинг ҳам намози бузилади. Саҳиҳ гап бузилмайди.\nАбу Юсуф ва Муҳаммад раҳматуллоҳи алайҳимонинг наздида Мусҳафга қараб қироат қилган намозхоннинг намози бузилмайди, чунки намоз ҳам, қироат ҳам ибодатдир. Аммо бу иш аҳли китобнинг иши бўлгани учун макруҳ бўлади.\nНамознинг амалларидан бўлмаган ва намозни тузатиш учун бўлмаган кўп амал намозни бузади. Одатда икки қўл билан қилинадиган салла ўраш, кўйлак кийиш, изор, шалвор кийиш, камон отиш каби амалларни бир қўл билан қилинса ҳам намоз бузилади.\nБу узрсиз равишда гавдасининг қибладан бурилиши билан содир бўлади. Аммо таҳорат қилиб келиш учун бурилса, зарари йўқ. Намозда фақат юзни у ён-бу ёнга буриш ҳаром бўлса-да, намозни бузмайди.\n29. Таҳрима ва адоси бир бўлган намозда аёл кишининг эркак киши билан баробар – бир сафда туриб қолиши.\n30. Муқтадийнинг имомидан олдинга ўтиб кетиши ва бошқалар намозни бузувчи амаллардир.("Кифоя" китобидан). Валлоҳу аълам.


Ўзбекистон қандай қилиб 'Ўлим' гуруҳидан нимчорак финалига чиқди? - BBC O'zbek\nЎзбекистон қандай қилиб 'Ўлим' гуруҳидан нимчорак финалига чиқди?\nХитойга қарши ҳаёт-мамот жангини кутиб, Қатарнинг "Ал-Ғарафа" стадионига ўнлаб ўзбекистонлик мухлислар йиғилишганди\nХитой ва Ўзбекистон ўртасидаги якуний учрашув ўзиям "ҳаёт-мамот" номига яраша шиддатли бошланди\nУчрашувнинг дастлабки дақиқаларидаёқ ўзбекистонлик футболчиларда ҳисобни очиш имконияти бўлди. Аммо улар уддалай олмаган ишни орадан тўрт-беш дақиқа ўтиб, Хитой миллий терма жамоаси қойиллатди. Ўйинда ҳисоб 1:0\nЎйин қарама-қарши ҳужумлар манзарасида давом этди. Биринчи қисм тугашига саноқли дақиқалар қолган бир пайтда Одил Аҳмедов хитойликлар дарвозасига йўллаган қойилмақом тўп ўйинда ҳисобни тенглаштирди. Ўйинда ҳисоб 1:1\nУчрашувнинг иккинчи қисми ўзбекистонликларнинг шиддатли ҳужуми билан бошланди. Орадан ҳеч қанча вақт ўтмай, Александр Гейнрих ўз жамоадошларини олдинга олиб чиқди. Ўйинда ҳисоб 2:2\nАммо иккинчи тайм ўрталарига келиб, Хао Жун Минь урган жарима тўпи ўйинда яна ҳисобни тенглаштирди. Орада ўз дарвозасини хитойликларнинг яққол тўпларидан бир неча бор ҳимоя этишнинг уддасидан чиққан Игнатий Нестеров бу гал ожиз қолди. Ўйинда ҳисоб 2:2\nЎйин сўнггига қадар ана шу ҳисоб ўзгармади. Дуранг натижа ўзбекистонликлар учун нимчорак финалига йўлланмани англатса, хитойликларнинг гуруҳ босқич ўйинларидан пастга қулашлари аниқ эди. Хитой бош мураббийси аламига чидолмади\nЎтган йили Шарқий Осиё давлатлари кубогини қўлга киритган Хитой миллий терма жамоаси 2011 йилги Осиё Кубогининг, ҳатто, нимчорак финали мазасини ҳам татиб кўролмади\nХитойга қарши учрашуви ортидан Ўзбекистон "Ўлим" гуруҳидан нимчорак финалига чиққан биринчи жамоа бўлди. Стадионга йиғилган мухлислар ўз футболчиларини шунга яраша яхшилаб олқишлашди


Андижонда ота-оналарнинг 91 фоизи фарзандини мактабга жўнатишга розилик берди\n13:09 / 26.08.2020\nЖорий йилги ўқув йилини 14 сентябрь, душанба кунидан бошлаш таклиф сифатида киритилди. Бир ҳафта олдин синов тариқасида вирус тарқалмаган, хавфсиз ҳудудлардаги баъзи кичик мактабларни очиш, ушбу жараёнда барча чораларни тўлиқ ва тўғри амалга оширилишини ўрганиб чиқиш ҳам режалаштирилган.\nШу сабабли, барча мактабларда ота-оналардан сўровномалар олинмоқда. Бу сўровномалар барча мактаблар кесимида аниқ, объектив ҳолат бўйича маълумот йиғишга имкон беради.\nАндижон вилоятида ҳам бу масала кун тартибида турибди. Вилоят халқ таълими бошқармаси бошлиғи Азизбек Миркомиловнинг маълум қилишича, 25 август куни вилоятдаги умумтаълим мактабларининг 1-синфларига қабул қилинган болаларнинг ота-оналари билан суҳбатлар ўтказилди. Натижада, уларнинг 91 фоизи, янги ўқув йили бошидан ўз фарзандларини мактабга жўнатишга рози эканлиги маълум бўлди.\nШуни таъкидлаш жоизки, янги ўқув йилида вилоятдаги 764 та умумтаълим мактабларида қарийб 60 минг нафар болалар 1-синфларда ўқишни бошлайди. Умуман олганда, вилоят бўйича жами ўқувчилар сони 575 минг нафарни ташкил этади.\nШунингдек, вилоятда янги ўқув йилига қизғин тайёргарлик кўрилиб, бир қатор умумтаълим мактаблари таъмирланди. Хусусан, инвестиция дастури асосида 33 та мактаб сифатли таъмирдан чиқарилди, маҳаллий бюджет ҳисобидан эса 20та мактабни таъмирлаш ишлари олиб борилди.


ИШГА КИРИШДА ДАСТЛАБКИ СИНОВ КИМЛАРГА НИСБАТАН ҚЎЛЛАНИЛМАЙДИ? — Soliq plus / Налоги плюс\n13 июля, 2020 0 SOLIQ PLUS КАДРЛАР МАСАЛАСИ\n– Давлат корхонасининг мулкдори алмашган тақдирда корхона раҳбари ва унинг ўринбосарлари, бош бухгалтер Меҳнат кодексининг 100-моддаси 2-қисми 6-бандига асосан бўшатилиши мумкинми?\n– Меҳнат кодексининг 100-моддаси 2-қисмининг 6-бандига кўра корхона раҳбари, унинг ўринбосарлари, бош бухгалтер билан, корхонада бош бухгалтер лавозими бўлмаган тақдирда эса бош бухгалтер вазифасини амалга оширувчи ходим билан тузилган меҳнат шартномаси мулкдорнинг алмашиши сабабли бекор қилинганлиги. Мазкур асос бўйича меҳнат шартномасини корхона мулк қилиб олинган кундан бошлаб уч ой мобайнида бекор қилишга йўл қўйилади. Ходимнинг вақтинча меҳнатга қобилиятсизлик даври, меҳнат тўғрисидаги қонунлар ҳамда бошқа норматив ҳужжатларда назарда тутилган таътилларда бўлган вақти, узрли сабабларга кўра ишда бўлмаган бошқа даврлари бу муддатга киритилмайди.\nБироқ бу вазиятда Ўзбекистон Республикаси Олий суди Пленумининг 1998 йил 17 апрелдаги 12-сонли “Судлар томонидан меҳнат шартномаси (контракти)ни бекор қилишни тартибга солувчи қонунларнинг қўлланилиши ҳақида”ги қарорига алоҳида аҳамият қаратиш керак.\nМазкур қарорнинг 40-бандида шундай қоида мавжуд: – корхона раҳбари, унинг ўринбосарлари, бош бухгалтер, корхонада бош бухгалтер лавозими бўлмаган тақдирда эса бош бухгалтер вазифасини амалга оширувчи ходим билан меҳнат шартномаси Меҳнат кодексининг 100-моддаси 2-қисмининг 6-бандига кўра бекор қилиниши билан боғлиқ низоларни ҳал қилишда ҳақиқатда корхона эгаси алмашган-алмашмаганини аниқлаши зарур. Жумладан, давлат корхонасининг бўйсуниш тизими ўзгаришини мулкдор алмашуви деб қараб бўлмайди.\nБу ҳолатда судлар Олий суд пленуми қарори талабларига риоя этишлари турган гап ва давлат корхоналарининг бўйсуниш тизими ўзгарганлиги ҳолатида меҳнат шартномасини бекор қилинганлигини ноқонуний деб топишлари мумкин.\nБироқ бошқа томондан давлат корхонасининг хусусийлаштирилиши муносабати билан хусусий мулкчилик шаклига ўтиши ёки хўжалик жамияти шаклига ўтиши муносабати билан мулкдор ўзгарганда корхона раҳбари, унинг ўринбосарлари, бош бухгалтер, корхонада бош бухгалтер лавозими бўлмаган тақдирда эса бош бухгалтер вазифасини амалга оширувчи ходим билан меҳнат шартномасини Меҳнат кодексининг 100-моддаси 2-қисмининг 6-бандига кўра бекор қилиниши қонунийдир.\n“Дастлабки синов ҳақида батафсил маълумот берсангиз”\n– Ишга қабул қилишда дастлабки синов нима, у қандай белгиланади, унинг муддати қанча, бу давр иш стажига киритиладими, унинг аҳамияти нимада? Иш берувчи дастлабки синов даврида истаган пайти сабабсиз ходимни 3 кун олдин огоҳлантириб ишдан бўшатиши ёки ходим бу даврида меҳнат шартномасини бекор қилиши мумкинми? Аризани қайтариб олиш мумкинми? Ходимнинг лавозимини оширишда, бошқа юқорироқ лавозимга ўтказишда дастлабки синов белгиланадими? Бу кимларга нисбатан қўлланилмайди? Илтимос, меҳнат фаолиятидаги дастлабки синовга оид барча саволларга батафсил жавоб берсангиз?\n– Ишга киришда фуқаро билан меҳнат шартномаси тузишда дастлабки синов муддати белгилаши мумкин. Дастлабки синов белгилашдан мақсад ходимнинг топширилаётган ишга лаёқатлилигини текшириб кўриш ёки ходим меҳнат шартномасида шартлашилган ишни давом эттиришнинг мақсадга мувофиқлиги ҳақида бир қарорга келиши бўлиши мумкин.\nМеҳнат кодексининг 86-моддасига кўра дастлабки синов даврида ходимларга меҳнат тўғрисидаги қонун ҳужжатлари ва корхонада ўрнатилган меҳнат шартлари тўлиқ татбиқ этилади. Демак, оддий ходимларга қандай тартиб бўлса, дастлабки синовдаги ходимларга ҳам худди шундай тартиб-қоидалар қўлланилади.\nДастлабки синовнинг аҳамияти нимада?\nДастлабки синов муддати тугагач, иш берувчи фақатгина умумий асосларда ходим билан меҳнат шартномасини бекор қилиши мумкин бўлади. Умумий асосларга кўра эса иш берувчи ўз хоҳиши билан Меҳнат кодексининг 100-моддасидаги асослардан бири бўлмаса, ходимни ишдан бўшата олмайди.\n► ҳомиладор аёллар;\n► уч ёшга тўлмаган боласи бор аёллар;\n► корхона учун белгиланган минимал иш жойлари ҳисобидан ишга юборилган шахслар (квоталанган иш ўринларидан борган шахслар);\n► ўрта махсус, касб-ҳунар таълими муассасаларининг ҳамда олий ўқув юртларининг тегишли таълим муассасасини тамомлаган кундан эътиборан уч йил ичида биринчи бор ишга кираётган битирувчилари;\n► олти ойгача муддатга меҳнат шартномаси тузилиб, ишга қабул қилинган ходимлар.\nTags: меҳнат кодексимеҳнат қонунчилиги


Фото: Тошкентда «қора бозор» саррофларига қарши махсус тадбир ташкил этилди\n09:57 / 17.03.2017\n16 март куни Тошкент шаҳар ИИББда профилактика куни муносабати билан матбуот брифинги бўлиб ўтди. Унда ноқонуний валюта бозоридаги саррофлар (валютафурушлар) қўлга олинганига доир хорижий ОАВ тарқатган хабарга ойдинлик киритилди.\nТошкент шаҳар ИИББ вакили шаҳар прокуратура органлари томонидан валютафурушларга нисбатан тадбир ўтказилганини тасдиқлади, бироқ, унинг тафсилотлари ҳақида яқин кунларда прокуратура органлари алоҳида ахборот беришини билдирди.\nТергов-суриштирув ишлари олиб борилаётгани сабабли бошқа маълумотлар тақдим этилмади.\nвалюта қора бозор Тошкент ИИББ\nВазир Тошкент ИИББнинг янги раҳбари бўлди\nТошкент ИИББ раҳбари бошқа лавозимга тайинланди


Газета Норма маслахатчи / 2015 год / № 32-33 / Суд иши\nИккита МЧЖ – сотувчи ва харидор 2015 йил февралда 70 млн сўмлик олди-сотди шартномасини тузишди. Унинг шартларига кўра харидор 5 банк куни мобайнида шартнома суммасининг 30%ини олдиндан тўлаши керак эди. Қолган тўлов етказиб бериш кунидан бошлаб 35 кунда амалга оширилиши лозим эди. Шартномада белгиланган муддатда у олдиндан тўловни амалга оширди. Сотувчи у амалга оширилган кундан бошлаб 10 кун мобайнида мартда товарни бериш бўйича ўз мажбуриятларини бажарди.\nМай ойининг бошларида иккала МЧЖ ва ХФ (янги қарздор) қарзни ўтказиш тўғрисида уч тарафлама битимни имзолашди, унга кўра янги қарздор сотувчининг (бундан кейин – кредитор) талабига кўра битим бўйича унга берилган, етказиб берилган товарга ҳақ тўлаши керак эди.\nИюнда кредитор янги қарздорга қарз ХФга ўтказилиши муносабати билан олди-сотди шартномаси бўйича 49 млн сўмни тўлаш талаби билан мурожаат қилди. Бироқ ХФ эътирозлар борлиги туфайли уни бажаришдан бош тортди. Олди-сотди шартномасида 100 қути ювувчи воситалар етказиб бериш назарда тутилган эди, амалда эса 95 қути топширилган, бу ҳақда сотувчи билан харидор ўртасида тегишли далолатнома тузилган.\nЯнги қарздорнинг важ-далилларига қўшилмаган кредитор июнда хўжалик судига 49 млн сўм асосий қарз, 490 минг сўм давлат божи ва 7 200 сўм почта харажатларини ундириш даъвоси билан мурожаат қилди.\nИшни кўриб чиқишга мустақил талабларни эълон қилмаган учинчи шахс сифатида МЧЖ-харидор жалб этилди.\nСуд жараёни давомида ХФ кредитордан етишмаётган 7 млн сўмлик товарни талаб қилиб олиш тўғрисида қарши даъво тақдим этди.\nСотувчи ва харидор 2015 йил февралда 70 млн сўмлик олди-сотди шартномасини тузишди. Харидорнинг сотувчидан қарзи 49 млн сўмни ташкил қилди. Май ойининг бошларида иккала МЧЖ ва ХФ 49 млн сўм қарзни МЧЖдан ХФга ўтказиш тўғрисида уч тарафлама битим тузишди. Июнда кредитор ХФга етказиб берилган товар учун 49 млн сўм тўлаш талаби билан мурожаат қилди, бироқ рад жавоби олди. Шу боис биз даъвони қондиришни сўраймиз.\nЯНГИ ҚАРЗДОРНИНГ ПОЗИЦИЯСИ\nОлди-сотди шартномаси бўйича дастлабки қарздор олдиндан 21 млн сўм тўлади. Қолган 49 млн сўмни у ХФга 2015 йил 15 апрелдан кечикмай тўлаши керак эди. Олди-сотди шартномасига кўра сотувчи 10 позиция бўйича 100 қути ювувчи воситаларни бериши керак эди. Аслида у 8 позиция бўйича 95 қути етказиб берди. Мазкур далил бўйича далолатнома тузилиб, шартнома шартларининг ушбу бузилиши ҳолати қайд этилди.\nМай ойининг бошларида иккала МЧЖ ва ХФ 49 млн сўм қарзни МЧЖ-харидордан ХФга ўтказиш тўғрисида уч тарафлама битим тузишди. Сўнгра бизга кредитор унга қарз ўтказилиши туфайли 49 млн сўм тўлашни талаб қилиб мурожаат қилди. Етказиб берилган товарнинг сони бўйича эътирозларга эга бўлиб, биз унга рад жавоби бердик ва қўшимча равишда 7 млн сўмлик товар етказиб беришларини сўрадик.\nКредитор судга мурожаат қилгандан кейин биз ундан 7 млн сўмлик етишмаётган товарни, шунингдек суд харажатларини талаб қилиб олиш тўғрисида қарши даъво тақдим этдик.\nИккала МЧЖ 2015 йил февралда 70 млн сўмлик олди-сотди шартномасини тузди. Биринчи МЧЖнинг иккинчиси олдидаги қарзи қарзни ўтказиш пайтида 49 млн сўмни ташкил қилган. Май ойининг бошларида иккала МЧЖ ва ХФ ўртасида 49 млн сўмлик қарзни МЧЖ-харидордан ХФга ўтказиш тўғрисида уч тарафлама битим тузилган. Ҳақиқатан ҳам товар тўлиқ етказиб берилмаган, бу ҳақда тегишли далолатнома тузилган.\nБиринчи инстанция суди иш материалларини ўрганиб, даъвогарнинг важ-далиллари ва жавобгарнинг эътирозларини, учинчи шахснинг фикрини тинглаб ҳамда муҳокама қилиб, қонун ҳужжатларининг қоидаларини таҳлил қилиб, кредиторнинг 49 млн сўм асосий қарз, 490 минг сўм давлат божи, 7 200 сўм почта харажатларини ундириш тўғрисида ариза билан мурожаат қилишига сабаб бўлган юқорида баён этилганларнинг тасдиғини топди. Бундан ташқари, у янги қарздорнинг даъвогардан 7 млн сўмлик етказиб берилмаган товарни талаб қилиб олиш тўғрисидаги қарши даъвосини ҳам асосли деб топди.\nФуқаролик кодексининг 322 ва 434-моддаларига асосланиб, шунингдек дастлабки даъвонинг ҳамда жавобгарнинг қарши даъво аризасининг асосланганлигини ҳисобга олиб, суд:\n● даъвогар фойдасига жавобгардан 49 497 200 сўмни ундирган ҳолда кредиторнинг янги қарздорга нисбатан даъво талабларини;\n● янги қарздорнинг даъвогардан 7 млн сўмлик етказиб берилмаган товарни талаб қилиб олиш тўғрисидаги қарши даъвосини тўлиқ қондириш тўғрисида қарор қилди.\nФК 322-моддасининг биринчи қисмига асосан қарздорнинг ўз қарзини бошқа шахсга ўтказишига фақат кредиторнинг розилиги билан йўл қўйилади. Бунинг маъноси шуки, қарзни ўтказиш мажбурият бўйича қарздорни битим асосида алмаштириш бўлиб, унга мувофиқ қарздор ўзининг ҳар тўлаш мажбуриятини бошқа шахсга беради. Кредитор уч тарафлама битимни имзолаб, қарзни ХФга ўтказишга ўз розилигини берган. Бу эса МЧЖнинг унга тўлаш талабини тақдим этиш ҳуқуқини исботлайди.\nФК 322-моддасининг иккинчи қисмига асосан янги қарздор кредитор билан дастлабки қарздор ўртасидаги муносабатларга асосланган барча эътирозларни олға суришга ҳақли. Бунинг маъноси шуки, янги қарздор кредиторга нисбатан қарзни ўтказишга қадар олди-сотди шартномаси тузилгандан кейин мавжуд бўлган барча эътирозларни сақлаб қолади. Шу сабабли агар илгари дастлабки қарздорда кредиторга нисбатан етказиб берилган товарнинг сони юзасидан эътирозлар бўлган бўлса, янги қарздор ҳам уларни тақдим этишга ҳақлидир.\nФК 399-моддасининг биринчи қисмига кўра сотувчи олди-сотди шартномаси шартларини бузиб, сотиб олувчига шартномада белгиланган миқдордан кам товар топширган бўлса, сотиб олувчи, агар шартномада бошқача тартиб назарда тутилган бўлмаса, ё товарнинг етишмаётган миқдорини топширишни талаб қилишга, ё топширилган товардан ва унинг ҳақини тўлашдан бош тортишга, борди-ю унинг ҳақи тўланган бўлса, тўланган пул суммасини қайтариб беришни талаб қилишга ҳақли. Шу сабабли 7 млн сўмлик етказиб берилмаган товарни талаб қилиб олиш тўғрисида ХФга тақдим этилган қарши даъво тўлиқ асосланган ва ФК талабларига мувофиқ келади.\nШунга эътибор қаратиш лозимки, янги қарздор билан кредитор етказиб берилмаган товар масаласини кўриб чиқиб, ҳал этган тақдирда ХФнинг судга мурожаат қилиши ва суд харажатларини тўлашига тўғри келмас эди. Тарафлар судгача тартибда қарзни сўндириш масаласини ҳам ҳал этишлари мумкин эди. Хусусан, ХФ МЧЖга мутаносиб гаров таъминотини тақдим этиши ёки қарзни сўндириш муддати қисмида қарзни ўтказиш тўғрисидаги битимнинг амал қилишини узайтириш хусусида қўшимча битим тузиши мумкин эди. Шунингдек бошқа тижорат ташкилотларининг молиявий ёрдамидан фойдаланиш, кредит олиш учун банкка мурожаат қилиш мумкин эди. Шу тариқа, тарафлар низони судда ҳал этишга йўл қўймаган бўлардилар.


UzNews - Россияга борадиган ўзбекистонлик қурувчилар келаси ойдан имтиҳон топширади\n7 окт 2021, 13:43\nРоссияга борадиган ўзбекистонлик қурувчилар келаси ойдан имтиҳон топширади\nМеҳнат мигрантларига танлаган йўналиши бўйича касбий ва меҳнат муҳофазасига оид саволлар берилади.\nНоябрь ойидан Россияга қурилиш ишларига борадиган ўзбекистонлик меҳнат мигрантларининг малакасини синовдан ўтказиш бошланиши режалаштирилган. Бу ҳақда “Қурувчилар миллий уюшмаси” ассоциацияси (“НОСТРОЙ”) президенти Антон Глушков маълум қилди.\nАввалроқ, Бандлик ва меҳнат муносабатлари вазирлиги ва “НОСТРОЙ” компанияси сентябрь охирида ҳамкорлик шартномасини имзолаганди, унда томонлар қурилиш соҳасидаги хорижлик ишчиларнинг малакасини текширишга келишиб олинганди.\n“Ноябрдан бошлаб Россияга оммавий равишда кирадиган барча чет эллик ишчиларни эмлаш ва ИИВ текширувидан ташқари, имтиҳонимизни топширишларини мўлжаллаяпмиз. Синов имтиҳонлари кейинги ҳафтада ўтказилади. Унинг натижасига кўра, биз Россиядаги қурилиш ишларига мос келадиган билим даражасини аниқлаб, ўтиш балини келишиб оламиз”,- дейди А. Глушков.\nУнга кўра, “НОСТРОЙ” томонидан Ўзбекистонда ташкил этилаётган масофавий назарий имтиҳонларнинг 80% танланган мутахассислик бўйича касбий саволлар ва 20% меҳнат муҳофазаси бўйича саволлардан иборат.\nА. Глушков, шунингдек, имтиҳон ихтиёрий бўлишини маълум қилди. Унинг таъкидича, Ўзбекистон фуқаролари Россияга сайёҳлик визаси билан кириши, патент олиши ва кейин ишлаши мумкин. Бу ишлашга тўсқинлик қилмайди.\n“Аммо, бизнинг мустақил имтиҳонимиз мутахассиснинг билимини тасдиқлайди ва иш берувчига маълум кафолат беради”, - қўшимча қилган у.\n“Умуман олганда, Ўзбекистон томони бир вақтнинг ўзида Россияга 40 мингга яқин мутахассис билан таъминлашга тайёр. Вазифамиз уни тенг равишда таъминлашдир. Россия ҳудудида чет элликлар доимий бўлиши керак, боиси қурилиш йил давомида амалга ошириалди”, - дейди “НОСТРОЙ” президенти.


ЎЗБЕКИСТОН РЕСПУБЛИКАСИ ОЛИЙ СУДИТЎҒРИ ЙЎЛДАН АДАШГАНЛАРГА СУД ҚОНУНИЙ ЖАЗО ТАЙИНЛАДИ from\nТЎҒРИ ЙЎЛДАН АДАШГАНЛАРГА СУД ҚОНУНИЙ ЖАЗО ТАЙИНЛАДИ\nСаломатлик — бебаҳо неъмат. Инсон соғлиги учун хизмат қилиш олий саодат, эзгу амал ҳисобланади. Бу борада меҳнат қилаётган барча касб эгалари эътирофга лойиқ. Бироқ ҳаётда шундай кимсалар ҳам учрайдики, улар мўмай даромадга эга бўлиш учун ҳар қандай тубанликдан қайтмайди. Нафси ҳакалак отган Шокир Тўраев ва Юлдуз Қосимова (исм-шарифлар ўзгартирилган) ана шундай кимсалар сирасидан.\nИкки нафар фарзандли бўлса-да, ҳаётга енгил қарагани сабабли турмушидан ажраган Ю. Қосимова болалар тарбияси билан шуғулланиш, пешона тери эвазига ҳалол пул топиш ўрнига ижтимоий тармоқларда вақт ўтказишни одат қилди. Кунларнинг бирида у Шокир Тўраев билан танишиб қолди. Муқаддам жиноят содир этгани учун судланган янги таниши унга мамлакатимиз ҳудудида сотиш ва тиббиёт амалиётида қўллаш тақиқланган, ҳомила туширишда қўлланиладиган «Mesopril Kit» номли дори воситасини сотишда ёрдамлашса, мўмай даромад топиши мумкинлигини билдирди.\nЮлдуз бу таклифга дарров рози бўлди.\nТубанлик ботқоғига ботган аёл бу иш қонунга хилофлиги, қолаверса, ҳам диний, ҳам инсонийлик тамойилларига зид эканини ўйлаб ҳам кўрмади.\nЮлдуз Қосимова тез орада ижтимоий тармоқлар орқали топган харидорга 5 миллион 400 минг сўмлик ноқонуний дори воситасини сотади. Бундан нафси баттар ҳакалак отган Ю. Қосимова янгидан-янги мижозлар топиб, мўмай даромадга эга бўла бошлади.\nХалқимизда «Кўза кунда эмас, кунида синади» деган ҳикматли нақл бор.\nЖирканчли усулда осон пул топаётган ҳамтовоқларнинг қилмиши ҳам шу тариқа якун топди. Аниқроғи, улар навбатдаги мижозга мамлакатимиз ҳудудига ноқонуний равишда олиб кирилган 2 минг 800 дона дори воситасини 9 минг АҚШ долларига сотаётган пайтда ҳуқуқни муҳофаза қилувчи идора ходимлари тарафидан қўлга олинди.\nМурод Турдиев (исм-шариф ўзгартирилган) ҳам ичкиликка ружу қўйиб, ўзини тубанлик ботқоғига ташлади. Эндигина ўттиз беш ёшга кирган Мурод ичкилик туфайли хотини ва икки фарзандини қаровсиз қолдириб, турли ишлар билан шуғулланиб юрди. Ниҳоят, катта бир корхонага ишга кириб, дастлабки маошини олиши билан ичкиликбозликни яна давом эттирди.\nИкки кун тинимсиз ичиб, бор-будини совурган Мурод пул топиш илинжида кўчага чиқди. Ичкилик хумор қилгани боис ўша пайтда у тезроқ пул топишни ўйларди, холос. Шунда кўп қаватли бинолар яқинида қаровсиз қолдирилган «Nexia-2» русумли автомобилга кўзи тушиб қолди. Эшиги очиқ қолган машинага ўтириб, салонда турган сумкадаги пулни олди. Сўнгра машинани ўт олдириб, ичкилик сотиб олиш учун дўкон излай бошлади. Бироқ маст ҳолатда бўлгани сабабли бошқарувни йўқотиб, машина дарахтга бориб урилди. Шундан кейингина кайфи тарқаган Мурод чор-атрофда ҳеч ким йўқлигидан фойдаланиб, воқеа жойидан қочиб кетди. Аммо воқеа жойидаги кузатув камералари ва бармоқ излари Муроднинг қилмишларини фош қилди.\nАлбатта, суд мажлисларида юқорида қилмиши баён этилган жиноятчиларга нисбатан қонуний жазо тайинланди. Лекин масаланинг бошқа жиҳатлари кишини ўйга толдиради. Гап шундаки, баён этилган жиноятлар тафсилоти уларни содир этган кимсаларнинг тубанлик йўлини танлаганини кўрсатади.\nАгар улар ҳаётга енгил-елпи муносабатда бўлиб, осон пул топишни ўйлашмаганда эди, суднинг қора курсисига ўтирмаган бўларди. Бу эса, одоб-ахлоқ, тарбия, маънавият ҳаёт-мамот масаласи эканидан далолатдир. Шу боис уларга доимий эътибор қаратиш зарур.


ИИВ мулозимаси одам савдоси Каримов давридагидан 6 бараварга камайганини иддао қилди\n07 декабр 2021, Тошкент вақти: 02:15\nЎзбекистонда одам савдоси билан боғлиқ жиноятлар 2020 йилда 2012 йилдагига нисбатан олти баробарга камайган. Бу ҳақда 7 январь куни АОКАда ўтказилган брифингда Ички ишлар вазирлиги Тергов департаменти масъул ходимаси Наргиза Ҳожибоева маълум қилган.\nМулозимага кўра, 2012 йилда одам савдоси билан боғлиқ 574 та жиноят содир этилгани аниқланган бўлса, 2019 йилда бу кўрсаткич 94 тани, 2020 йилда эса 74 тани ташкил этган.\nАйни пайтда Н. Ҳожибоева брифинг чоғида 2017-2020 йилларда ўтказилган тезкор тадбирлар доирасида Ўзбекистонда чақалоқ савдоси билан боғлиқ 185 та ҳолат аниқланганини қайд этган.\nЧақалоқ савдосига сабаб бўлаётган асосий омиллар ўлароқ Тергов департаменти масъули қуйидагиларни санаган:\nБрифингда иштирок этган Маҳалла ва оилани қўллаб-қувватлаш вазирлиги бошқарма бошлиғи ўринбосари Ўғилой Ўрозова “чақалоқ савдоси билан боғлиқ жиноятларнинг аксарияти хотин-қизлар томонидан содир этилаётгани жуда аянчли ҳолат” эканини таъкидлаган.\nМулозимага қайдича, ушбу жиноятга қўл урган хотин-қизларнинг ижтимоий ҳолати ўрганилганда уларнинг кўпчилиги бугун оғир турмуш шароитида ва моддий қийинчиликда яшаётгани, ижтимоий қўллаб-қувватлаш ҳамда психологик ёрдамга муҳтожлиги аниқланган.


Таксичиларга солиқ солиш ғояси Молия вазирлигидаги истеъфоларга сабаб бўлди - BBC News O'zbek\nТаксичиларга солиқ солиш ғояси Молия вазирлигидаги истеъфоларга сабаб бўлди\nImage caption Молия вазири Жамшид Қўчқоровга вазирликни "каламушлардан" тозалаш топшириғи берилганди\nПрезидент Мирзиёевнинг Молия вазирлигидаги "каламуш"ларни ишдан олиш талабидан сўнг 1 куннинг ичида 50 киши ишдан бўшатилди. Шавкат Мирзиёев бюджетдаги камомадни тўлдириш учун янги йилдан якка таксичиларни солиқ тортиш ғоясини танқид қилганди.\nДавлат раҳбари киракашларга солиқ солишни оддий халқни талон-тарож қилиш билан тенглаштирди. У бу каби таклифларни бераётган Молия соҳасининг эски раҳбарига тегишли одамларни вазирликдан олишни талаб қилган.\n"Ишдан бўшатилганлар орасида бошқарма бошлиқлари Ирина Голышева (Солиқ ва божхона тариф-сиёсати бошқармаси), Ш.Ҳайдаров (Бухгалтерия ҳисоби ва аудит услубиёти бошқармаси) ҳамда А.Абдуллаев (Саноатнинг базавий тармоқлари, ёқилғи-энергетика мажмуи ва геологияни ривожлантириш молияси ва тарифни тартибга солиш бош бошқармаси) ҳам бор", деб ёзади кун.уз нашри.\nВидеолавҳани томоша қилиш учун BBC O'zbek хизматининг YouTube даги каналига боринг.\nМирзиёев парламентга мурожаати давомидаги танқидларида кўп йиллар Молия соҳасини бошқарган Рустам Азимов номини тилга олмаган.\nЯнги йилдан таксичилардан солиқ ундирилади\nЎзбекистонда 2018 йилдан бошлаб фуқароларга якка тартибдаги тадбиркор сифатида рўйхатдан ўтиб, йўловчи ташиш фаолиятини амалга ошириш мажбурияти юкланиши хабар берилганди.\nБу ҳақида Ўзбекистон Сенатининг 13-ялпи мажлисида гапирган бош вазир ўринбосари - молия вазири Жамшид Қўчқоровнинг маълум қилганди.\nУнга кўра, бу тартиб тегишли лицензия олган, ўриндиқ жойлари тўрттадан ортиқ бўлмаган таксиларга нисбатан тадбиқ этилади.\nҚўчқоровнинг айтишича, бу лойиҳа Президент Шавкат Мирзиёевнинг солиқлар йиғишни ошириш, даромадларни қонунийлаштириш ва қўшимча резервларни аниқлаш йўлида берган топшириқларига асосан ишлаб чиқилган.\nБироқ ушбу маблағларни таксичилар ҳисобига йиғиш Мирзиёевга ёқмаган.\nПрезидентга кўра, киракашларни солиққа тортиш ғоясини вазирликдан кетганлар берган бўлиши мумкин.\nМирзиёевдан дакки эшитган Молия вазири 23 декабр куни 50 кишини ишдан бўшатган.\nПрезидент таксичиларга солиқ солиш таклифини бир овоздан маъқуллаган депутатларни ҳам койиган.


Минск миллий аэропортида иккита самолёт тўқнашиб кетди\nМинск миллий аэропортида иккита – юк ва йўловчи самолётлари тўқнашиб кетди. Жабрланганлар бўлмаган. Бу ҳақда "Белавиа" компанияси матбуот хизмати маълум қилди.\n"Иккита самолёт тўқнашиб кетди, текширув ўтказилмоқда. Самолётлар бортида йўловчилар бўлмаган", деб маълум қилинди компанияда.\nГувоҳларнинг маълум қилишича, самолётлар Минскда куннинг иккинчи ярмида содир бўлган чақмоқ билан кечган жалали ёмғир сабабли тўқнашиб кетган.\nАэропорт сайтида таъкидланишича, "кучли шамол ва жалали ёмғир оқибатида аэропорт ҳудудида бўлган ташриф буюрувчилар, йўловчилар ва ходимлардан ҳеч ким жабрланмаган". Аэропорт ишчи тартибда ишини давоми эттирмоқда.\n"Аэропорт ишчи тартибда ишламоқда", деб маълум қилинди матбуот хизматида ҳамда Тель-Авив ва Ларнакидан келаётган самолётлар Гомель аэропортига жўнатилгани, Амстердамдан келаётган самолёт эса Вильнюсга кетгани айтилди.


Покистон: қурбонларнинг кўпи ўзбеклар\n04 декабр 2020, Тошкент вақти: 18:34\nАҚШ кучлари Покистоннинг Афғонистон билан чегарадош вилоятига яна ракета ҳужуми уюштирди.\nПокистон разведкаси маълумотига кўра, ҳужум оқибатида йигирмага яқин жангари йўқ қилинган.\nТолиблар расмийси ҳам Reuters ахборот агентлигига ҳужум оқибатида камида 25 киши ҳалок бўлгани айтган. Унга кўра, ўлдирилганларнинг аксари ўзбек жангарилари бўлган.\nПокистон террорчиликка қарши курашда АҚШнинг яқин иттифоқчиси. Аммо мамлакатнинг қабилалар тасарруфидаги минтақаларида толиблар ва Ал-Қоида жангариларига АҚШ ракета ҳужуми уюштираётганига Исломобод қарши бўлиб келмоқда.


Германиядаги Жомия Аҳмадиянинг (Аҳмадия Университети) тарихий диплом топшириш маросими бўлиб ўтди\nHome > Пресс-релизлар > Германиядаги Жомия Аҳмадиянинг (Аҳмадия Университети) тарихий диплом топшириш маросими бўлиб ўтди\n17 битирувчи Аҳмадия Мусулмон Жамоатининг миссионерлари сифатида қайд қилиндилар\nАҳмадия Мусулмон Жамоати жуда катта қувонч билан қуйидагиларни билдиради: Германиядаги Жомия Аҳмадиянинг (Аҳмадия Университети) иккинчи диплом топшириш маросими 2017-йилнинг 22-апрелида Германиядаги Жомия Аҳмадия биносида бўлиб ўтди.\nАҳмадия Мусулмон Жамоатининг Бутун дунё Раҳнамоси, Масийҳи Мавъуд ва Имом Маҳдий – Ҳазрат Мирзо Ғулом Аҳмад (алайҳиссалом)нинг 5-Халифаси Ҳазрат Мирзо Масрур Аҳмад (Аллоҳ таоло у зотга Ёрдамчи бўлсин) мазкур тадбирга раислик қилиб, тарихий мурожаат уюштирдилар.\nТадбирда Ҳазрат Мирзо Масрур Аҳмад 16 битирувчига уларнинг “Шоҳид” номли гувоҳномаларини топширдилар ва шундай қилиб, улар Аҳмадия Мусулмон Жамоатининг расмий миссионерлари ва имом-хатиблари бўлишди. Бундан ташқари, бутирувчилардан бири “Мубашшир” деган гувоҳнома билан тақдирланди. Германиядан ташқари Болгария, Франция ва Швецариядаги битирувчилар ҳам мавжуд эди.\nДипломларни топширгандан сўнг Ҳазрат Мирзо Масрур Аҳмад иймонни кучайтирувчи мурожаат қилиб, янгидан диплом олган миссионерларга тушган уларнинг жуда катта масъулиятларини эслатдилар.\nҲазрат Мирзо Масрур Аҳмад битирувчиларга мурожаат қилиб, шундай дедилар:\n“Севимли Пайғамбаримиз Муҳаммад (саллаллоҳу алайҳи ва саллам) инсон боласи умр бўйи илм олиши керак, деб айтганлари каби, сизлар шахсий инсон сифатида ўз билим даражаларингизни ривожлантиришга тинмай ҳаракат қилишингиз керак. Айни вақтда сизлар Жамоат аъзоларининг руҳоний ва одоб-ахлоқлар савиясини юксалтиришга ҳам ҳаракат қилишларингиз лозим, шунингдек, барча одамларга Ислом динининг ҳақиқий ва тинчлик хабарини тарғиб қилишларингиз лозим”.\n“Ўз бурчингизни адо этишингиз учун Аллоҳ таоло билан кучли ва доимий алоқа-воситаларни ривожлантириш сизлар учун жуда ҳам муҳим. Агар Аллоҳ таоло билан мана шундай шахсий алоқа-воситаларингиз бўлмаса, унда диний ишларни дунёвий ишлардан устун қўйиш деган ваъдаларингизни бажара олмайсизлар, шунингдек, ўзгаларни Аллоҳ таолога яқинлаштириш деган бурчингизни ҳам адо этмай қоласизлар”.\nМунтазам билим олишнинг муҳимлиги ҳақида тўхталиб, Ҳазрат Мирзо Масрур Аҳмад шундай деб айтдилар:\n“Ўз ибодатларингизга эътибор қаратишдан ташқари сизлар Муқаддас Қуръоннинг чуқур маъноларига диққат қилиб, унинг тафсирини (изоҳларини) ўқишларингиз лозим. Сизлар ҳар куни Масийҳи Мавъуд ва Имом Маҳдий (алайҳиссалом) китобларини ўқиб туришларингиз керак, чунки улар Қуръони Каримнинг энг аъло тафсири бўлиб ҳисобланади. Агар сизлар Қуръони Каримнинг ҳақиқий билимини ўзлаштириб олсангиз, унда сизлар Ислом динига қарши кўтариладиган саволлар ва танқидларга жавоб қайтариш имкониятларига эга бўлиб қоласизлар”.\nҲазрат қандай бўлмасин, Аҳмадий мусулмон миссионерлар Ислом дини ҳақида ҳеч бир қиймати йўқ ўзини паст баҳолаш ёки уялишга йўл қўймай, ўз эътиқодларида мустаҳкам бўлишлари лозим, деб айтдилар.\n“Миссионерлар сифатида сизлар ҳеч қачон Ислом динининг асосий шартлари ва Севимли Пайғамбаримиз Муҳаммад (саллаллоҳу алайҳи ва саллам)нинг таълимларидан четланмасликларингиз лозим. Хоҳ медиа саҳифалари сизларга қарши ёзилса ҳам, хоҳ барча газета сизларга қарши чоп этилса ҳам, қандай вазиятлар бўлмасин, сизлар ўз эътиқодларингизда мустаҳкам бўлишларингиз керак. Ҳар доим ёдингизда бўлсин, Ислом динининг ҳақиқий хабари тарқалиши – бу ўзгача бир Аллоҳ таолонинг тақдири, чунки бунга Аллоҳ таоло ваъда берган”.\n“Ёдингизда бўлсин, Аллоҳ таоло Масийҳи Мавъуд ва Имом Маҳдий (алайҳиссалом)га “Мен сенинг даъватингни ер юзининг чекка-чеккаларигача етказаман” деб олдиндан хабар берган. Демак, Аллоҳ таолонинг мана шундай ваъдаси турганда, биз бутунлай қўрқмаслигимиз лозим. Шундай қилиб, ўз эътиқодларингизни яширишингиз ёки паст тутинишингиз – бу ўзгача бир донишмандликнинг аломати эмас, аксинча, уни фақат қўрқоқлик, деб аташ мумкин”.\nҲазрат Аҳмадий мусулмон миссионерлар айтгани бошқа, амали бутунлай бошқа бўлган номигагина уламо, деб аталувчи муллалар сингари бўлмаслиги лозим, деб айтдилар.\n“Сизларнинг Аллоҳ таолога бўлган ибодатларингиз энг олий даражаларга эга бўлган жойдагина сизларнинг одоб-ахлоқингиз ҳам энг юқори даражаларга эга бўлиши лозим. Хоҳ шахсий ҳаётингиз бўлсин, хоҳ одамлар билан муносабатларингиз бўлсин, хоҳ кийим-кечагингиз бўлсин, сизлар ҳар жиҳатдан намуна бўлишларингиз лозим. Одамлар сизларни Аҳмадия Мусулмон Жамоатининг ҳақиқий вакиллари сифатида қабул қилгудек бўлиши керак”.\nЎз мурожаатларининг якунида Ҳазрат Мирзо Масрур Аҳмад тақводорлик ҳамда турли вазиятда фақат Аллоҳ таолодан ёрдам сўрашнинг аҳамиятига тўхталдилар.\n“Қачон ва қаерда сизлар эҳтиёж сезсангиз, одамларга мурожаат қилиш ўрнига сизлар ёрдам учун Аллоҳ таолонинг ҳузуридагина эгилишларингиз лозим. Ҳаётингизнинг ҳар бир қисмида Аллоҳ таолодангина ёрдам ва мадад сўранглар ҳамда ҳар доим Унга ялиниб-ёлвориб, сизларни тўғри йўлга йўналтиришини сўранинглар”.\nМазкур тадбир Ҳазрат олиб борган дуо билан якунланди.\nPrevious Post Аҳмадия Мусулмон Жамоатининг Раҳнамоси Германиянинг Раунҳайм шаҳрида жума хутбасини ўқидилар\nNext Post Аҳмадия Мусулмон Жамоатининг Раҳнамоси томонидан “Аль-Айн” мобил (кўчма) кўз клиникаси очилди\nАҳмадия Университети Германия


Ватан севгиси – имон белгиси\nОна Ватан! Нима учун Ватанни она сўзи билан ёнма-ён ишлатамиз? Чунки, Ватан ҳам онамиз сингари азиз, меҳрибон ва қадрлидир. Инсон дунёга келмасидан аввал онанинг вужудида улғайса, дунёга келганидан кейин эса Она Ватан бағрида униб-ўсади. Кишининг туғилганда киндик қони тўкилган ер унинг Ватани ҳисобланади. Мана шу Ватанни асраб-ардоқлаш, ҳимоя қилиш ҳар бир инсоннинг муқаддас бурчидир. Ахир доноларимиз бежизга айтишмаган-ку:\nВатанни севадиган, ардоқлайдиган ва ҳимоя қиладиган мардлар бор экан, шу юрт доимо юксалаверади. Ҳар бир эл ҳар бир миллат учун ўзининг туғилиб ўсган Ватанидан ардоқлироқ маскан бўлмаса керак. Демак, она-Ватанни севиш, ундаги бор нарсаларни ардоқлаш ва соғиниб яшашлик инсоният фитратида мавжуд бўлган нозик ҳис-туйғудир. Қаерга бормасин, киши ўз Ватанини барибир қумсайверади. Чунки, инсон дунё юзини кўргач, биринчи бўлиб Ватанидаги ҳаводан нафас ола бошлайди, Ватанидаги тупроқда илк қадамларини қўйиб, юришни ўрганади, дунёни танишни шу Ватанни англашдан бошлайди. Илк киндик қони тўкилган, дастлабки қадамларини қўйган тупроқни ҳимоя қилишлик барчамизнинг Ватан олдидаги инсонийлик бурчимиз ҳамдир.\nЮрт тинчлигини ҳимоя қилишда ҳар бир соҳа вакиллари ўз ҳиссаларини қўшишлари лозим. Масалан, ўқитувчилар ўқувчиларга Ватан ягоналиги, Ватан ҳимояси муқаддас бурч эканини тушунтириб борса, ўсиб келаётган ёш авлод Ватанга садоқат ҳисси билан улғайиб боради. Натижада, келажак авлодларимиз юрт ҳимояси нақадар улкан вазифамиз эканини қалбдан ҳис қиладилар ва бунга қаттиқ бел боғлаган ватанпарвар бўлиб камол топадилар. Мутафаккирлардан бири шундай деган экан: “Ватанпарвар – ўз ватани камолоти йўлида ўз халқига муҳаббати туфайли моли, куч-ғайрати тугул жонини ҳам аямайдиган, халқи ва Ватанининг озодлиги, фаровонлиги учун бор-будини фидо қилувчи инсондир”. Бундай ватанпарварлари бор юрт эса доимо тинч, осмони мусаффо, халқи аҳил, ризқи мўл, ҳаёти эса фаровон бўлади. Бундан ташқари муқаддас динимизда Ватанни ҳимоялаш муқаддас бурч сифатида белгиланиб, бу хизмат учун катта мукофотлар ваъда қилингандир. Ҳақиқатан ҳам, Ватан ҳимоячиси бўлишлик энг шарафли ва олий касб эканлигини яхши билган йигитларимиз ҳам жисмоний, ҳам маънавий жиҳатдан лойиқ бўлишни яхши англайдилар, ана шу сифат ва ҳислатларни эгаллашга доимо ҳаракат қиладилар. Бу вазифалари билан улар нафақат ўз Ватанларини, балки, энг яқинлари – ота-оналари, қавму-қариндошлари, туғилиб ўсган масканини ҳимоя қилган бўладилар.\nНият қилиб қоламизки, мустақил юртимиз сарҳадларини сергаклик билан қўриқлаётган Ватан ҳимоячилари соғ-саломат, диёримиз осмони доимо мусаффо, тинчлигимиз эса барқарор ва мустақиллигимиз абадий бўлсин!\nНорин тумани “Ҳаққулобод”


O’zLiDeP депутатлик гуруҳи Чимбойда электр тармоқлари корхонасининг ҳисоботини тинглади | O'zLiDeP\nO’zLiDeP депутатлик гуруҳи Чимбойда электр тармоқлари корхонасининг ҳисоботини тинглади\nХалқ депутатлари Чимбой туман Кенгашидаги O’zLiDeP депутатлик гуруҳининг навбатдаги йиғилиши бўлиб ўтди.\nЙиғилишда аҳолини узлуксиз электр энергияси билан таъминлаш борасида олиб борилаётган ишлар самарадорлиги муҳокама этилди. Бу йўналишдаги ишлар юзасидан туман “Электр тармоқлари” корхонаси муҳандиси А. Жумабаевнинг ҳисоботи тингланди. Ҳисоботда таъкидланганидек, ТП-10/0,4кВ трансформатор пунктларидан 24тасида йирик таъмирлаш ишлари олиб борилди. Айни кунларда эса 98 та трансформатор пункти ҳамда кучланиши 10 кВ бўлган 182,2 км линияда таъмирлаш ишлари давом этмоқда.\nЙиғилишда кун тартибидаги барча масалалар юзасидан Халқ депутатлари Чимбой туман Кенгашидаги O’zLiDeP депутатлик гуруҳининг тегишли қарорлари қабул қилинди.\nO'zLiDeP депутатлари иккинчи гуруҳ ногиронларининг никоҳ тўйини ўтказиб берди\nO‘zLiDeP депутати кўмагида “Учма”ликлар ичимлик суви билан таъминланди\nO‘zLiDeP сайёр қабулида навоийлик икки нафар фуқаро ишга жойлашди


Россия Федерацияси жума намозларида ўзбекистонлик имомлар маъруза қилдилар - Darakchi\nРоссия Федерацияси жума намозларида ўзбекистонлик имомлар маъруза қилдилар\nЖАМИЯТ 13.06.2017, 12:15\nТеглар: Россия, Муборак Рамазон\nРамазон ойи давомида Россия Федерация шаҳарларида таровеҳ намозларини ўқиб бериш учун юртимиздан жўнаб кетган қориларимиз хатми Қуръонларни зўр иштиёқ билан давом эттирмоқдалар. Бу ҳақда Ўзбекистон мусулмонлари идораси Халқаро алоқалар бўлими хабар берди.\nКуни кеча вакилларимиз таровеҳ намозларини адо этиб бераётган масжидларда жума намозларини ўқиб бердилар. Қориларимиз жума маърузаларида Рамазон ойининг фазилатлари, Рамазон рўзаси ҳақида Қуръон ва ҳадисларда келтирилган оят ҳамда ҳадислар асосида тўхталиб ўтдилар. Шунингдек, маъруза давомида мусулмонларнинг турли бузғунчи оқимлар гирдобига тушиб қолмасликлари, бунинг учун амалга ошириш лозим бўлган ишлар ҳақида айтиб ўтдилар.\nЖума намозларида фақат эркаклар йиғилишини инобатга олиб, жума намозидан сўнг аёллар учун алоҳида йиғилиш ўтказилиб, уларни ҳозирги глобаллашув ва таҳликавий даврда ёшлар ва аёлларни турли нотўғри ақидавий ҳуружлардан сақланишлари ҳақида гапириб ўтилди. Бунда уларга Ўзбекистон мусулмонлари идораси нашрларидан бўлган “ИШИД фитнаси” китоби яхши қўлланма бўлиб хизмат қилмоқда.


ОАВ “Коинот гўзали” финали ҳақида: бу атайлаб уюштирилган эдими?\n15:29 / 23.12.2015\n21 декабрь куни Лас-Вегасда ўтган “Коинот гўзали” танлови финалида рўй берган ҳодиса жамоатчилик оғзидан тушмай келмоқда. Эслатиб ўтамиз, бошловчи, айни пайтда комик актёр ва ёзувчи Стив Харви карталарни адаштириб юбориб, Колумбия гўзали Ариадна Гутьерреснинг ғалабасини эълон қилди. Гўзал бошига тожни кийиб, бир неча дақиқа олқишларга сазовор бўлди. Дафъатан Стив Харви саҳнага қайтиб, янглишганини билдирди ва ғалаба Филиппин гўзали Пиа Алонсо Вурцбахга тегишли эканлигини маълум қилди. Тўғридан-тўғри эфирда кетган бу саҳна интернетга жойлаштирилиб, қизғин баҳсларга сабаб бўлди.\nВидеода бошқа иштирокчилар Ариадна овунтиришга уринганини кузатиш мумкин.\n“Колумбия гўзалининг орзуси Лас-Вегасда бир неча дақиқага амалга ошди – у “Коинот гўзали” деб эълон қилинди”, - деб ёзади ОАВ.\nКолумбия президенти Ариадна мамлакат аҳли учун ғолиба бўлишини таъкидлади. Бир гуруҳ адвокатлар танлов ташкилотчиларини судга беришга ҳозирлигини айтмоқда. Журналистлар бу томоша атайлаб уюштирилганини ёзмоқда.\nБу орада интернет Стив Харвининг хатосини кескин танқид остига олмоқда. Унинг бу иши туфайли ҳақиқий ғолиба ҳам, ғалабага бир неча дақиқага эришган Ариадна ҳам ноқулай аҳволда қолишди, чинакам ғалаба нашидасини эса ҳеч ким сурмади. Бу йилги “Коинот гўзали”да ғалаба қувончи кузатилмади, деб хулоса қилади таблоидлар.\nБир гуруҳ машҳурлар Twitter орқали рўй берган воқеани муҳокама қилишди.\nСпорт шарҳловчиси Сет Дэвис: “Мен Коинот гўзали нималигини билмас ҳам эдим. У менинг диққатимни тортди”.\nЁзувчи Атул Хари: “#MissUniversе2015 атрофидаги баҳслар одамлар унинг такрорларини кўриши учун уюштирилди, акс ҳолда у эртасигаёқ унутиларди”.\nСпорт журналисти Лес Ист: “Мен фитналар назариясига мутлақо сотилмайман, лекин бу Коинот гўзали энг диққат тортар бўлди. Ҳар доимгидан ҳам”.\nБошқа кўплаб маданият вакилларининг шу каби фикрларидан келиб чиқадиган хулоса шуки, танлов ташкилотлари ўз тадбирларига кўпроқ диққат тортиш мақсадида бу “хато”ни ўзлари уюштирган бўлиши мумкин. Алданган Колумбия гўзалининг ҳис-туйғулари оёқости бўлгани эса уларни қизиқтирмайди, дея таъкидлайди журналистлардан бири.\nАриадна Гутьерреснинг фан-клуби томонидан чоп этилган видеолавҳада кўринишича, мухлислар орасида ўтирган бир аёл саҳнага яқинланлашиб, Стив Харвига Вуртбахнинг шарифи ёзилган картани узатган. Бу видеонинг ҳаққонийлиги шубҳа остига олинганига қарамай, шу асосда танловдаги биринчи ўрин сотилгани бўлиши мумкинлиги тахмин қилинмоқда.\nТанлов яқин-яқингача миллиардер, АҚШ президентлигига номзод Дональд Трампга тегишли эди. Шу боис бўлиб ўтган воқеада унинг қўли борлиги ҳам тахмин қилинмоқда. Бундан ташқари, Трампнинг кетиши билан нуфузи туша бошлаган тадбир шу йўл билан ўзини реклама қилиб олди, деган фикр йўқ эмас.


УСТАЗЛАРДЫҢ ИСЕНИМИН АҚЛАЙМЫЗ - "Taxtakopir tan'i" gazetasi veb sayti\nFan va ta'lim УСТАЗЛАРДЫҢ ИСЕНИМИН АҚЛАЙМЫЗ\n25.05.2021 17:09 315 0\nБүгин республикамыздың барлық улыўма орта билим бериў мектеплеринде 2020-2021-оқыў жылының соңғы қоңыраўы қағылды.\n«Хош мектеп, ассалам келешек» сүрени астындағы соңғы қоңыраў кешеси бизиң 3-санлы қәнигелестирилген мәмлекетлик улыўма орта билим бериў мектебинде көтериңки руўхта өткерилди.\nОған мектеп жәмәәти, ата-аналар ҳәм питкериўши жаслар қатнасты.\nБуннан соң районлық халық билимлендириў бөлими баслығының орынбасары Б. Ажимуратов сөзге шығып, Ҳүрметли Президентимиздиң мектеп питкериўшилерине жоллаған байрам қутлықлаўын оқып еситтирди.\nМәмлекетимиз басшысы өз қутлықлаўында: «Жаңа Өзбекстан шәраятында, заманагөй раўажланыў талаплары тийкарында тәлим-тәрбия алған жас әўлад ўәкиллери сыпатында барлығыңыз мәмлекетимиз, халқымыз тәрепинен жаратылып атырған имканиятларды қәдирлеп, олардан және де нәтийжели пайдаланатуғыныңызға исенемен»-деп беккем исеним билдирди.Әсиресе дүньядағы раўажланған мәмлекетлердиң тәжирийбеси тийкарында мектеп билимлендириўи ушын оқыў бағдарламасы ҳәм сабақлықларының жаңа әўладын жаратыў бойынша әмелий жумыслардың басланғанлығы муғаллимлеримизге және де күш-жигер бағышлады.\nПрезидентимиздиң: «Мектепти питкерип атырған жигит-қызларымыздың биреўи де итибардан шетте қалмайды. Олардың ҳәр бири халқымыз, Ўатанымыздың шексиз меҳри ҳәм жоқары итибарын сезинип жасайды» деген сөзлери биз питкериўши жасларды шексиз руўхландырды.\nБыйылғы оқыў жылында мектебимизди 43 ул-қызлар питкерип атыр. Олардың көпшилиги мектеп, район, республика көлеминде турақлы түрде өткерилип киятырған түрли таңлаўларларда, пән олимпиадаларында, спорт жарысларында өзлериниң белсендилиги менен көзге түсти.\nАлдымызда және үлкен сынақлар тур. Әлбетте 11 жыл бойы тәлим-тәрбия берген устазларымыздың мийнетлерин ақлап, жоқары оқыў орынларына түсип, мектебимиздиң абыройын көтерип, елимиздиң раўажланыўына өз үлесимизди қосыў. Усы мақсетлерге ерисиў жолында тынбай изленемиз деп устазларымызға беккем исеним билдиремиз.\n3-санлы қәнигелестирилген мәмлекетлик улыўма орта билим бериў мектебиниң питкериўшиси\n02.05.2017 2296 0\n25.05.2021 351 0


Афғонистонда қўлга олинган уччовлон Ўзбекистон Исломий Ҳаракатига алоқадорликда гумон қилинмоқда.\nЛутфилла Машъал уларнинг ҳаммаси Покистоннинг шимолий ҳудудларида фаол бўлган Ўзбекистон Исломий Ҳаракатининг аъзолари экани ва улар мамлакат шимолидаги вилоятларга тез-тез келиб турганларини таъкидлади.\nАфғонистон хавфсизлик хизмати расмийсига кўра, АҚШ ҳарбийлари томонидан тез-тез ракета ҳужумлари амалга оширилаётгани боис Ал-Қоида ва Ўзбекистон Исломий Ҳаракати жанггарилари Афғонистоннинг шимолий минтақаларида ўзларига хавфсиз бошпана излашга мажбур бўлмоқда.\nАммо Лутфилла Машъал сўнгги уч ой давомида Афғонистон ва НАТО кучлари бирга ўтказган амалиётлар давомида улар енгилган.\nМашъалга кўра, айнан шу мағлубият сабабли террорчилар ўч олиш мақсадида худкуш ҳужумлар амалга оширмоқда.\n- Сизга маълумки, ўтган 3 ой давомида Афғонистон армияси, полиция ва халқаро кучлар иштирокида ўтказилган махсус амалиётларда Афғонистон шимолидаги 15 минтақа Толибон жанггариларидан тозаланди. Шундай бўлса-да, нима учун худкуш хужумлар кўпайди, деб сўрашингиз мумкин? Мисол учун 2 хафта аввал Қундуз полициясининг мулозими ўлдирилди, аввалроқ Қундуз ҳокими худкуш хужумдан ҳалок бўлди, деб сўрашингиз табиий. Гап шундаки, мағлубияга учраётган жанггариларнинг қасос олиш амалиётларини жадаллаштираётгани уларнинг мағлуб бўлаётганини кўрсатади. Улар кўпроқ ҳужум уюштиришга ҳаракат қилмоқда,- деди Афғонистон хавфсизлик хизмати матбуот котиби.\nЛутфилла Машъалга кўра, икки украиналик 2011 йил 22 феврал куни Афғонистон шимолида қўлга олинган.\nУлар мамлакатга Ўзбекистоннинг Ҳайратон йўли орқали ўтиб, дастлаб Мазори Шариф шаҳрига борган. Машъал малла соч украиналикларга ўзларини майиз савдоси билан шуғулланувчи тадбиркорлар деб таништириш кўрсатмаси берилганини сўзига қўшимча қилди.\nАфғонистон Хавфсизлик хизмати расмийси икки фотосуратни кўсатиб улардан бири 27 яшар Искандар ўғли Иваз, иккинчиси, Николай ўғли Иван эканини айтди.\nМашъал икки украиналик Ўзбекистон Исломий Ҳаракатининг Афғонистондаги маҳаллий алоқачиси бўлган Носир Аҳмад билан бирга қўлга олинганларини айтди.\nЛутфилла Машъал Хўст вилоятидаги бошқа бир воқеада Қирғизистоннинг бир фуқароси, Хотам ўғли Бахтиёр исмли шахс ушланганини айтди. Унга кўра, Бахтиёр олдин бошқаларга ўзини Калимуллоҳ ўғли Салимуллоҳ деб таништирган.\nАфғонистон хавфсизлик хизмати расмийси Лутфилла Машъалга кўра, сўроқ пайтида Қирғизистон фуқароси ўз жиноятига иқрор бўлиб икки акаси сўнгги бир ярим йилдан бери Покистоннинг Шимолий Вазиристон вилоятида жойлашган Ўзбекистон Исломий ҳаракати лагерларида экани ва Ал-Қоида билан ҳамкорлик қилаётганини айтган.


Еслеў - мəңгилик, қəдирлеў - уллы пазыйлет — Жаңалықлар — Қарақалпақстан Республикасы Жоқарғы Кеңеси\nБас бет Жаңалықлар 09.05.2017\nЕслеў - мəңгилик, қəдирлеў - уллы пазыйлет\n9-май - Еслеў ҳәм қәдирлеў күни пүткил елимиз бойлап кеңнен белгиленбекте. Себеби, еслеў ҳәм қәдирлеў - инсан ақыл-ойының тәкирарланбас руўхый жемиси, тиришиликтиң әзелий өлшеми болып табылады. Кеўли мийрим-шәпәәтке ҳәм сақаўатқа толы инсанлар ғана өзиниң тарийхын, ата-бабаларын ҳәмийше еслейди ҳәм жарқын келешек ушын пидәкерлик мийнет етип атырған заманласларының қәдирине жетеди.\nПрезидентимиз Шавкат Мирзиёев тәрепинен усы жыл 4-апрель күни қабыл етилген «Екинши жәҳән урысы қатнасыўшыларын хошаметлеў ҳаққында»ғы Пәрманы ҳәм «Еслеў ҳәм қәдирлеў күнине таярлық көриў және оны өткериў ҳаққында»ғы қарары кексе әўладларға, пидайы инсанларға көрсетилип атырған айрықша ҳүрметтиң және бир айқын көриниси болып табылады.\n9-май күни пайтахтымыздағы «Ҳәсиретли ана» естелиги алдында Еслеў ҳәм қәдирлеў күнине, сондай-ақ, Екинши жәҳән урысында қурбан болғанлардың ҳүрметине арналған мәресим болып өтти. Онда екинши жер жүзилик урыс қатнасыўшылары, мийнет ветеранлары, республика парламенти ҳәм ҳүкимети ағзалары, ҳуқық қорғаў уйымларының, оқыў орынларының, жәмийетлик шөлкемлердиң басшылары, жәмийетшилик ўәкиллери қатнасты.\nҚарақалпақстан Республикасы Жоқарғы Кеңесиниң Баслығы М.Ерниязов, Министрлер Кеңесиниң Баслығы Қ.Сариев ҳәм басқа да рәсмий адамлар әскерий оркестр музыкасы астында естелик алдына гүл шеңберлерин қойды. Бул жерге министрликлер менен ведомстволар, оқыў орынлары, жәмийетлик шөлкемлер, жаўынгер интернационалистлер ҳәм ветеранлар атынан да гүл шеңберлери қойылды.\nИлажда Өзбекистан ҳәм Қарақалпақстан Республикаларының Мәмлекетлик гимнлери атқарылды.\nБуннан соң, урыс ҳәм мийнет ветеранларына кең дастурхан жайылып, оларға республика көркем өнер шеберлериниң атқарыўында концерт бағдарламасы қойып берилди.\nЕслеў ҳәм қәдирлеў күнине бағышланған байрам илажлары барлық қала ҳәм районларда, оқыў орынларында, мийнет жәмәәтлеринде болып өтпекте.


Жек Ма: Мақсадга етиш учун тунги бедорликда амал қилиш зарур 5 қоида - Erkak.uz\nЖек Ма: Мақсадга етиш учун тунги...\nShukhrat Sattorov 01.07.2016 15:38 3951 01\nМен коллежни "маркетинг" йўналиши бўйича тамомладим. Аммо, менинг орзуйим дизайнер бўлиш эди.\n"Агар ҳар куни 1 соат вақтингизни бирор соҳага оид билимлар олишга сарфласангиз, йил ўтиб сиз бу борада жаҳоннинг қолган 99,999% кишисидан кўпроқ билимга эга бўласиз".\n- ақлли кишилар билан мулоқот қилиш ва уларнинг фикр-мулоҳазаларини ўрганиш;\n- олиш қийин бўлган маълумотларни билиш;\n- сиз меҳнат қилаётган муассаса учун керакли, наф келтирадиган салоҳиятли ҳамкорлар топиш.\nТеглар: # каръера # меҳнат # иш # юксалиш


Наманганга борган Ислом Каримов вилоят ҳокимини ишдан олди\nВилоят ҳокимини тайинлаш учун шахсан Ислом Каримовнинг ўзи Намаганга борди.\nНаманган вилояти ҳокими Баҳодир Юсупов 26 ноябрь куни вилоят Халқ депутатлари Кенгашининг навбатдан ташқари сессиясида ишдан олинди. Озодлик манбаларига кўра, йиғилишда нутқ сўзлаган президент Ислом Каримов Мингбулоқ туман ҳокими Хайрулло Бозоровни Наманган вилоятининг янги ҳокими этиб тайинлади.\nНаманган вилоятига олти йил ҳокимлик қилган Баҳодир Юсуповнинг президент Ислом Каримов иштирок этган йиғилишда ишдан олингани ҳақида хабар берган Озодликнинг Намангандаги манбаларига кўра,\nЮсуповнинг қайси асосда ишдан бўшатилганига оид аниқ маълумот йўқ.\nНаманганлик журналист Носир Зокир 26 ноябрдан собиқ ҳокимга айланган Баҳодир Юсупов устидан шикоятларнинг кейинги пайтларда кўпайиб кетганига эътибор қаратади:\n- Сўнгги пайтларда Баҳодир Юсупов ҳақида халқ орасида жуда кўп салбий фикрлар пайдо бўлган эди. Газ, электр ва умуман коммунал хизматдан норозиликлар жуда кўпайган эди. Кейин, ҳокимнинг фермерларни йиғиб олиб, отаси қолмай, онаси қолмай сўкишлари, мана шу нарсалар кўпайиб халқнинг орасида норозилик кучайиб кетаётган эди. Одамлар президент келиб ҳокимни ишдан олишини орзиқиб кутган эди. Энди президентнинг йиғилишда нима дегани бизда дарров эълон қилинмайди. Кечқурунги ахборотни кутиб ўтирибмиз, дейди Носир Зокир.\nНаманган вилояти ҳокимлигининг ўзини таништирмаган мулозими Баҳодир Юсуповнинг ишдан олинганини тасдиқлади.\nОзодлик манбаларига кўра¸ Наманган вилояти Халқ депутатлари кенгаши президент Ислом Каримов таклифи билан Мингбулоқ тумани ҳокими бўлиб ишлаган Хайрулло Бозоровни вилоят ҳокими вазифасини бажарувчи этиб сайлади.\nЧуст тумани ҳокими бўлиб ишлаган Баҳодир Юсупов 2009 йилда вилоят ҳокими вазифасини бажарувчи ва бир йилдан сўнг ҳоким этиб тайинланган эди.\nОзодлик кузатувларига кўра, сўнгги пайтларда вилоят собиқ ҳокими фермерларга нисбатан “Ойболта” тадбирини кучайтирган ва ўнлаб қарздор фермерлар мол-мулки мусодара қилинган эди.\nСобиқ ҳокимнинг вилоятда сўконғичлиги ва муштумзўрлиги билан ном чиқаргани айтилади. Озодлик манбаларига кўра, у фермер ва бошқа раҳбар шахсларни қаттиқ сўкиш ва калтаклаш билан танилган.\nЖумладан, Озодлик бундан икки йил олдин собиқ ҳоким Баҳодир Юсупов Наманган шаҳар газ идораси бошлиғини ҳаммани олдида калтаклаган эди.\nҲоким ўринбосари Ўктам Эргашев эса 2013 йилнинг 19 апрель куни Косонсой туманида ўнга яқин фермерни калтаклагани хабар қилинган эди.\nПрезидентнинг Наманганга келишига¸ Озодлик манбаларига кўра¸ водий ҳудудида уч кундан буён катта тайёргарлик кўрилган¸ одатдагидай шаҳарда ободонлаштириш ишлари кучайтирилган.\n26 ноябрь куни эрталабдан вилоят ҳокимлигига элтувчи катта йўлда транспорт ҳаракати тўхтатилган.


Жамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Бахтли оилалардаги биз кўрмайдиган 10 та жиҳат\t10:21, 12 август 2016\t“Бахтли оилаларнинг барчаси бир-бирига ўхшайди”, — деб ёзганди Лев Толстой “Анна Каренина” романида. Ёзувчи ҳақмиди? Наҳот барча бахтли оилаларда қандайдир умумий хислат бўлса? “Ayol.uz” нашри психологлар фикрига таяниб, бахтиёр оилаларни бирлаштирувчи 10 та одатни санаб ўтди.\nУлар бир-бирини танқид қилмайди ва “эговламайди”\nУлар фақат ўз ролларига “ёпишиб қолмаган”


Халқаро янгиликлар, 06 январ 2013\n18 август 2019, Тошкент вақти: 11:50\nТуркманистонда ахборот воситалари эркинлигини кафолатловчи қонун кучга кирди\nТуркманистонда ахборот воситалари эркинлигини кафолатлайдиган янги қонун қабул қилинди.\n4 январ куни кучга кирган қонунда “жамаотчилик учун қизиқ бўлган маълумотларни таъқиқлаш ёки ахборот воситаларида тарқатилишини чеклашга ҳеч ким тўсқинлик қила олмаслиги” таъкидланган.\nҚонунда Туркманистон фуқаролари ўз фикрини ифода этиш учун ҳар қандай ахборот воситаларидан фойдаланиш ҳуқуқига эга экани кўрсатилган.\nЯнги қонунда цензура ҳам таъқиқланган.\nТуркманистон матбуот эркинлиги бўйича халқаро ташкилотлар эълон қилиб келадиган давлатлар рўйхатида матбуот эркин бўлмаган давлатлардан бири сифатида қайд этиб келинади.\nҚирғизистоннинг Боткен вилоятидаги Ўзбекистонга қарашли Сўх анклавининг Хушёр қишлоғида яшовчи одамлар қирғиз чегарачиларига ҳужум қилди.\nШу ҳақда хабар тарқатган CA-News ахборот агентлигига кўра, воқеа 5 январ куни тушда чегарачилар “Чорбоғ” заставасининг электр линиясига таянч ўрнатаётган пайтда рўй берган.\nАКИpress-Ош агентлиги мухбирига кўра, Хушёр қишлоғининг бир гуруҳ одамлари чегарачиларга ҳужум қилиб уларнинг ўқотар қуролларини олиб қўйишга уринган. Бир неча ҳарбий тан жароҳати олган.\nДастлабки маълумотларга кўра, Ўзбекистон фуқаролари Боткен вилоятида яшовчи одамларга тегишли иккита автомашинани ёқиб юборган ва анклав орқали ўтиб кетаётган автобусни пачоқлаган, Айрим маълумотларга кўра, бир неча йўловчи гаровга олинган.\nБоткен вилояти раҳбарияти, куч ишлатар тизим ва қирғиз чегарачилари вакиллари воқеа жойига етиб борган ва Ўзбекистон томони билан сўзлашув олиб бормоқда.\nХабарда можаро нима сабабдан келиб чиққани маълум қилинмаган.\n4 январ куни ўзбек чегарачилари Қорасув туманига қарашли Суратош қишлоғида яшаган Зайнобиддин Каримовни отиб ўлдирган эди.\nАҚШ учқичи ҳужумида камида тўққиз нафар покстонлик жанггари ўлди\nАҚШнинг пилотсиз учқичи Покистоннинг Жанубий Вазиристон вилоятида амалга оширган ҳужумда жанггари эканликда гумон қилинган камида тўққиз киши ўлди.\nПокистон хавфсизлик хизмати расмийларининг Озодликка айтишича, якшанба куни эрталаб Бабар Ғор қишлоғидаги жанггарилар яширингани тахмин қилинган жойга ўнта ракета отилган.\nБабар Ғор покистонлик толиблар мустаҳкам ўрнашиб олган минтақалардан бири ҳисобланади.\nЯкшанба кунги ҳужум сўнгги беш кун ичида АҚШ ҳарбийлари ҳаводан амалга оширган учинчи ҳужумдир.\nАфғонистонда ҳукумат биносига ҳужумда камида уч киши ўлди\nАфғонистон жанубида жойлашган Қандаҳор вилоятининг Спин Булдак шаҳрида қабила оқсоқоллари йиғилиши ўтаётган ҳукумат биносига худкуш ҳужум уюштирилгани оқибатида уч киши нобуд бўлди.\nСпин Булдак шаҳри расмийларига кўра, икки худкуш бомба ўрнатилган машинани ҳукумат биноси ховлисига ҳайдаб кириб портлатган пайтда бир нафар қўриқчи ҳам ўлган.\nВилоят ҳокимининг матбуот котиби Жавид Сайсал ҳужумда уч одам ўлгани ва 15 киши жароҳат олганини айтган.\nПокистонга чегарадош бўлган Қандаҳор вилояти толиблар жанггарилари учун Афғонистон ҳудудига ўтиш, наркотик моддалар ва қуроллар яширинча ташиладиган йўлак сифатида кўрилади.\nСурия президенти Ал-Ассад халққа мурожаат қилмоқчи\nСурия Президенти Башар Ал-Ассад якшанба куни халққа мурожаат қилиши кутилмоқда.\nДавлатга қарашли ахборот агентликлари хабарига кўра, Ал-Ассад ўз чиқишида “Сурия ва минтақа”даги воқеалар ҳақида гапиришини режалаган.\nМаҳаллий ахборот агентликлари президент нутқи ҳақда бошқа маълумот бермади.\nБироқ Сурияга тарафдор бўлган Ливандаги “Ал-Ахбор” газетаси президент Ал-Ассад Сурия можаросига “ечим” таклиф қилишини, таклиф БМТнинг “ўт очишни тўхтатиш” келишувига риоя қилинишини кузатишни ҳам ўз ичига олишини билдирди.\nГазета маълумотига кўра, Сурия президенти мамлакат янги конституциясини ишлаб чиқиш учун комиссия ташкил этиш ва парламент сайлови ўтказадиган миллий бирлик ҳукумати тузишни ҳам таклиф қилмоқчи.\n“Ал-Ахбор” газетасига кўра, Ал-Ассад президентлик лавозимидан воз кечмоқчи эканини эълон қилиш ниятида эмас.\nЖерар Депардье Россия паспортини олди\nФранцуз актёри Жерар Депардье.\nРоссиянинг Биринчи телеканали француз актёри Жерар Депардье Россия Президенти Владимир Путин билан учрашгани ва Россия паспортини олганини хабар қилди.\nРоссия президентининг матбуот котиби Дмитрий Песковга асосланиб РИА Новости агентлигининг билдиришича, Депардье Путин билан учрашиш учун шанба куни Сочи шаҳрига келган.\nПутин Депардьега пайшанба куни Россия фуқаролигини берган эди.\nЖерар Депардье Франция ҳукуматининг йиллик даромади бир миллион евродан кўп бўлган фуқароларга 75 фоизлик солиқ жорий қилиш режаси сабабли Франция фуқаролигидан воз кечган.\nПокистон-Ҳиндистон чегарасидаги тўқнашувда покистонлик аскар ҳалок бўлди\nПокистон Ҳиндистон ҳарбийлари Кашмир чегарасидаги постга ҳужум қилгани оқибатида бир аскар ўлганини маълум қилди.\nПокистон ҳарбийлари эълон қилган баёнотга кўра, якшанба куни эрталаб Ҳиндистон аскарлари икки давлатни ажратиб турган Назорат Чизиғини кесиб ўтиб “Сван Патра номли ҳарбий постга рейд ўтказган”.\nБаёнотга кўра, Покистон кучлари “ҳужумга муносиб жавоб қайтарган”. Бироқ отишмада бир аскар ўлган, бошқаси яраланган.\nВоқеа Назорат Чизиғининг Хожи Пир минтақасида рўй берган.\nХожи Пир Покистон пойтахти Исломободдан 80 км шимол томонда жойлашган.\nАҚШнинг Аврора шаҳрида яна отишма чиқди\nАҚШнинг Колорадо штатида жойлашган Аврора шаҳрида қуролланган шахс шанба куни тўрт кишини гаровга олган.\nУ гаровдагилар билан биргаликда бир уйда яширинган. Кейинроқ гаровдагиларнинг уч нафари ўлдирилган, бири эса қочишга муваффақ бўлган.\nПолициячилар билан бўлган отишма чоғида жиноятчи олинган жароҳатлардан ҳалок бўлган. Унинг шахси ҳозирча очиқланмаяпти. Мазкур нохуш воқеа сабабли чор-атрофдаги уйларда яшовчи кишилар эвакуация қилинган.\nЎтган йилнинг июл ойида бу шаҳарда маҳаллий фуқаролардан бири бўлган Жеймс Ҳолмс Бэтмен тўғрисидаги филм премьерасида томошабинларни ўққа тутганди. Ўшанда 12 киши ҳалок бўлган, 60 чоғли одам тан жароҳати олганди.\nИроқ президенти офиси: Талабоний тузала бошлади\nИкки ҳафта илгари Берлин клиникасига олиб борилган Ироқ президенти Жалол Талабонийнинг аҳволи яхшиланмоқда. Бу ҳақда Ироқ президенти офиси шанба куни маълумот тарқатди.\n79 ёшли Талабоний инсултни бошдан кечирганидан кейин даволаниш учун Германияга учиб кетганди.\nБир неча кун аввал Франциянинг Le Figaro газетаси Ироқ президенти клиник ўлим ҳолати экани ҳақида ёзган. Талабоний вакиллари эса бу хабарни «мутлақо асоссиз» дея рад этгандилар.\nКурд миллатига мансуб ироқлик сиёсатчининг хасталиги, экспертлар фикрича, бир неча кундан буён оммавий норозилик намойишлари давом этаётган Ироқнинг яқин келажаги борасидаги хавотирларни кучайтирган.


Умида АДИЗОВА: ҚУЛДОРЛИКНИНГ ҚАБИҲ КЎРИНИШИ | Fayzbog.uz\n«Иш ҳақимни ололмаяпман…»\nБугун юртимизнинг турли гўшаларида тадбиркорлик ишларини йўлга қўйган юртдошларимизга ҳавас қилади киши. Ишбилармонлиги, тадбиркорлиги ортидан ҳам ҳурмат, ҳам давлат топаётган инсонлар ҳар қанча ҳавасу эҳтиромга муносибдирлар.\nАммо… Танганинг иккинчи томони ҳам бор. Биз икки гапининг бирида тадбиркорларнинг, хусусий мулк эгаларининг эришаётган муваффақиятлари, ютуқ ва зафарлари ҳақида оғиз кўпиртиряпмиз, мақтову ҳамдларга кўмиб ташлаяпмиз-у, бироқ уларнинг бу қадар обрў-эътиборга, бойликка, тўкин ва фаровон турмушга эришишларига катта ҳисса қўшаётган, заҳматкаш ишчилар ҳақида унутиб қўяётгандекмиз…\nСир эмаски, аксарият тадбиркорлар ёлланма ишчи кучидан фойдаланиб ўзларининг ишбилармонлик фаолиятларини ривожлантирмоқдалар. Айниқса, тикув цехлари, қандолат маҳсулотлари ва ширинликлар ишлаб чиқарадиган цехлар, сут маҳсулотларини қайта ишлаш кичик корхоналари, ҳар хил даражадаги емакхоналарда ишлайдиган ишчиларнинг аксарияти ёлланиб ишламоқдалар. Уларнинг кўп қисмини хотин-қизлар ташкил этади. Шу ўринда ҳақли саволлар туғилади: “Хусусий корхоналарда ёлланиб ишлаётган хотин-қизларнинг ҳуқуқи қай даражада муҳофаза қилинади? Уларнинг меҳнати ҳар доим ҳам муносиб баҳоланадими? Иш берувчи ёлланма меҳнат асосида ишлайдиган ходимини ҳимоя қиладими?”\nҚорнимга эмас, қадримга йиғладим\nСаломатлигим яхши эмас,- дейди андижонлик Ш. исмли қиз.- Тез-тез даволаниб турмасам бўлмайди. Шу сабабдан пойтахтга келиб, тикув цехига ишга кирдим. Бошида ҳар ой тикадиган нарсамизга қараб 500 мингдан 800 мингача ойлик беришини айтишганди. Бир ярим йилдан бери ишайман, тўрт юз- тўрт юз эллик минг сўмдан ортиқ маош олмадим. Байрам-ҳайитларда ҳам ишчиларни хурсанд қилишни ўйлашмайди. Бу орада бетоб бўлиб, бир ой ишга чиқолмадим. Дори-дармонга ёрдам сўраб мурожаат қилгандим, цех эгаси имконияти йўқлигини айтди. Жуда дилим оғриди. “Қорнимга эмас, қадримга йиғлайман” деган гап маънисини ўша кунларда англадим…\nМунофиқлик — “ишбилармонлик”ми?\nҚўл остида ишлайдиган ишчиси бетоб, эҳтиёжмандлигини инобатга олмайдиган, ҳатто байраму ҳайитларда ҳам ишчиларини рағбатлантирмайдиган тадбиркорнинг ишбилармонлигидан кимга наф?..\nҲозир иккита одам гаплашиб қолса, асосий мавзу моддий даромад масаласида бўлади.\nЙўловчи машинада уч-тўрт аёлнинг суҳбатига гувоҳ бўлдим.\n— Хусусий фирмада ишлайман. Бюджет ташкилотларида ҳар йили марта иш ҳақи икки ошади. Бизнинг ишхонамиз эса алмисоқдан қолган иш ҳақи тарифлари билан юрибди, — дея зорланди бир аёл. — Ҳар гал ойлик ошганда, умид билан «шеф»га термуламиз. Қайда? “Бу қарорнинг бизга тааллуқли жойи йўқ, бюджет ташкилотлари учун қабул қилинган”, дейди тап тортмай…\nИккинчи аёл бунақа ҳолатларга кўп гувоҳ бўлган чоғи, одатий гапни гапиргандек:\n— Мен ҳам хусусий фирмада ишлайман. Шу кунларда ойлигимиз уч юз минг- уч юз эллик минг сўмлар атрофида, холос, — деди. — Бошлиққа иш ҳақимиз озлигидан шикоят қилсак, “Мен ҳам тўрт юз минг сўм маош оламан-ку, раҳбар бўлсам ҳам сизлардан маошим ҳеч қанча фарқ қилмайди”, деб ўшқиради. Уйини кўрсангиз, нақ саройми, кошонами дейсиз! Хотини, қизлари-ю, келинлари тиллоларга, зебу зийнатларга кўмилиб юришадики, асти қўяверинг. Ана шунақа улар! — Кейин изтироб билан кесатди: — Аслида бундайларнинг шу туришини ишбилармон дейишса керак-да!..\nДарҳақиқат, тадбиркорларимизнинг мол-давлати, уй-жойининг дабдабасию ҳашамати кўзни қамаштиради, ҳасад қилмаймиз, зиёда бўлсин. Аммо ажабки, уларнинг қонунан («ведомост»га қўл қўйиб) оладиган маошларига чумчуқни ҳам тўйдириб бўлмайди. Бу риё кимга керак? Эртадан кечгача тиним билмай ишлайдиган, ойлиги боласининг қорнига етса эгнига, эгнига етса дафтар-китобига етмайдиган ишчиларнинг кўзини шамғалат қилишгами? Ахир тадбиркорнинг давлатига давлат қўшаётган — шу бечора ишчиларнинг меҳнати-ку!\nЕганин ош деманг ёлғиз аёлнинг…\nбузилгач, икки боламни боқиш ўзимга қолиб кетди,- дейди жиззахлик Д. исмли аёл.- Қишлоқда иш йўқ, “Тошкент — нон шаҳри” деб ризқ истаб пойтахтга келдим. Қўлида бирор касб-ҳунари бўлмаган аёл қаерга иш сўраб борарди, ё ошхоналарга боради ёки хусусий цехларга боради. Таниш аёлнинг маслаҳати билан ширинлик ва пишириқлар тайёрланадиган цехга иш сўраб бордим. “Бир ой синов муддатида ишлайсиз. Агар ишингиз маъқул бўлса, ишга оламиз” дейишди. Пазандаликдан оз-моз хабарим бор эди. Аёл кишига яхши иш экан, деб қунт қилиб цехда бажариладиган ишларни ўргандим. Эрта келиб, кеч кетиб ишладим. Бу орада ижарага пул сарфладим, йўл кира, тушлик ўз ҳисобимдан бўлди. Бир ойдан сўнг “Ишингиз маъқул бўлмади” дейишди. Анча пайт иш излаб бир ошхонадан официант бўлиб ишлашга рози бўлдим. Бу ерда ҳам аввалги ишлаган жойларимдаги ҳолат экан. Ҳеч ким хизматчини ҳимоя қилмайди. Иш ҳақини бермайди. Бунинг устига, мижозлар официант аёлларга ахлоқсизга қарагандай қарашади. Ошхона эгаси бунга парво ҳам қилмайди. Беванинг кўрган куни қурсин, егани ош эмас, заҳар бўлар экан…\nМулоҳаза: Ҳукуматимиз тадбиркорларга барча шарт-шароитларни муҳайё қилиб, уларнинг фаолиятига кенг йўл очиб қўйган. Лекин бу — тадбиркорлар ўз ишчиларига истаган муомаласини қилавериши мумкин, дегани эмаслигини баъзи ўзбилармон “ишбилармон”ларимиз англамаганлар шекилли.\nОммавий ахборот воситаларида чиқиш қиладиган хусусий тадбиркор борки, «Корхонамиз ташкил этилганидан буён фалонча ишчи ўрнига эга бўлдик, писмадонча йигит-қиз иш билан таъминланди», деб оғиз кўпиртиради. Кейинини суриштирсангиз, уч-тўрт ой, борингки, бир йил ишлаб ҳам тузукроқ маош ололмаган ишчилар бирин-кетин у корхонани тарк этишади.\n“Ман фақат”га айланган манфаат\nБугун замонавий қуллик — одам савдоси ҳақда тинмай бонг уриляпти. Хорижга иш излаб бормоқчи бўлган юртдошларимизни одам савдосига йўлиқишдан қайта –қайта огоҳлантиряпмиз. Аммо бу муаммонинг энг қабиҳ кўриниши ўзимизда, ўз юртимизда, кўз ўнгимизда рўй бермоқда. Тадбиркор номи остида ўз фойдасини кўзлаб, манфаат сўзини “ман фақат” дея тушунган “ишбилармон”лар ҳимоясиз, муҳтож ожизаларни ишлатиб, ҳақини бермаётгани инсонга қулдай муомала қилгани эмасми?\nБугунги фикрларимиз билан юртимиздаги ҳамма тадбиркорларни худбин, бойликпарастга чиқариш ниятимиз йўқ. Фақат хусусий корхоналар раҳбарларининг қўл остида ишлаётган аёлларга эътиборли бўлишларини, уларнинг меҳнатини муносиб тақдирлаб, ҳолидан хабардор бўлиб туришларини астойдил истаётганимизни билдириб қўймоқчимиз, холос. Унутманг, ишчининг ҳам уволи бор!\nhttp://erk.uz/ дан олинди


Rost24 - Расмийларга савол: Фуқароларга ҳокимларини сайлаш ҳуқуқи бериладими?\nУшбу ҳуқуқ берилмаса, қандай қилиб «халқ ҳокимияти» қоғозда эмас амалда жорий этилади?\nRost24.uz журналисти ушбу саволлар билан мутасаддига юзланди.\nЯнги Ўзбекистоннинг 2022–2026 йилларга мўлжалланган тараққиёт стратегиясида бош мақсад сифатида халқ ҳокимиятини номига эмас, балки амалда жорий қилиш белгилаб берилган. Аммо, Ўзбекистонда шу вақтгача ҳокимларни сайлаш амалиёти бўлган эмас. Олий Мажлис қонунчилик палатаси депутатларининг эса кўп ҳолларда ҳокимият вакилларига сўзи ўтмай қолади. Шундай экан, қачон фуқароларга ҳокимларни сайлаш ҳуқуқи берилади? Агар бу ҳуқуқ берилмаса, тараққиёт стратегиясининг асосий шиорларидан бири шиорлигича қолиб кетмайдими?\nМатбуот анжуманида Rost24.uz журналисти шундай савол билан мутасаддиларга юзланди:\nУмид Шодиев Адлия вазирлиги инсон ҳуқуқларини ҳимоя қилиш бошқарма бошлиғи ўринбосари ушбу саволга қуйидагича жавоб берди:\n“Бу масалада бундан олдин ҳам кўп муҳокамалар бўлиб ўтган. Яъни бошқа йиғилишларда ҳам шу масала кўтарилган. Депутатларимизни туман, шаҳар ва вилоят ҳокимларини сайлаш масаласи. Бу масала қонунчилик бўйича ўрганиб чиқилади. Агар таклифлар бўлса, марҳамат шу бўйича таклифлар берилиши мумкин. Бундан олдин айтиб ўтдингиз, ҳокимликлар томонидан депутатлар сўровига жавоб бермаяпти, назарга олмаяпти деган тарафдан. Ҳар бир ҳолат бўйича ўз ҳуқуқ ва жавобгарликлари бор. Агар депутатлар сўровига жавоб бермаётган бўлса, бунга маъмурий жавобгарлик бор. Бу ҳолда депутат ўзи тўғридан-тўғри судга мурожаат қилиши мумкин. Ҳамма далилларни йиғиб, унинг ҳуқуқлари бузилган бўлса, маъмурий жавобгарлик бўйича кўриб чиқилади», дея жавоб берди У.Шодиев.\nRost24.uz журналисти эса, бу вазиятда туман эмас, шаҳар ва вилоят ҳокимларини сайлашни назарда тутганини яна бир бор қайтариб, «Шаҳар ва вилоят ҳокимларини ваколати катта, лекин уларни халқ сайлай олмаяпти?» дея саволни қайта таъкидлади.\nУмид Шодиев бунга қуйидагича фикр билдирди:\n«Бу бир сиёсий жараён. Вақти келиб бу масала ҳам кўрилади. Бу бошқарув тизими билан боғлиқ масала. Қонунчиликни кўрамиз, бу биргина Адлия вазирлиги ҳал қиладиган вазият эмас. Бу давлат бошқаруви, сайлов билан боғлиқ масала. Бутун тизимни ўрганиб чиқиб киритилиши мумкин. Ўрганиб чиқамиз, таклифларингизни беринг, арзирли бўлса албатта ўзгаради», дея сўзини якунлади мутасадди.\nТег: "Янги Ўзбекистон стратегияси" ҳоким сайлаш\nАдлия ходими тугрисини айтяпти. Унинг, уларнинг кулидамас хаммаси. Бунга юкоридан команда булмаса, хеч нарса узгармайдику, шуниям тушунмайсизми?....


Параноиклар орзуси. HP веб-камерани ёпиб қўйиш...\n07.02.2018 19:30 0 209\nНоутбукнинг веб-камерасини махсус «парда» ёрдамида ёпиш мумкин.\nHP компанияси янги «EliteBooks» ноутбуклар сериясини ишлаб чиқаришни йўлга қўйди. Ушбу ноутбукнинг веб-камераси махсус «парда» ёрдамида ёпилиши мумкин, бу эса фойдаланувчиларга ўзгалар кузатувидан ҳоли бўлишни таъминлайди, деб хабар қилди «NV.ua».\nАммо сенсорли экранга эга модификация қилинган моделларида «парда» бўлмайди. HPнинг таъкидлашича, сенсорли экраннинг ҳошияси кўп жойни эгаллаб қўйганлиги сабаб фойдаланувчилар веб-камерани беркитишнинг бошқа усулини топишга мажбурдирлар.\n14 дюймли «EliteBooks 840» вариантида «парда»дан ташқари «AMD RX540» дискрет графикаси ҳам мавжуд. Авваллари бу каби қўшимча фақатгина 15 дюймли «EliteBooks 850» версияларида мавжуд бўларди. Эски процессорлар ўрнига «Intel Core»нинг 8-авлоди келди, экранлар анча ёрқинлашди.\nБунга қадар «Lenovo» компанияси ҳам ўзининг «ThinkPad» компютерлари веб-камерасини қопқоқлари билан чиқарган эди. Бироқ барча ноутбуклар тармоғида бу турдаги қопқоқлар ҳамон камёблигича қолмоқда.\nНоутбукнинг веб-камерасини ёпиб қўйиш одати Американинг Марказий разведка бошқармаси агенти Эдвард Сноуден ҳақида филм чиққанидан сўнг оммалашган. Собиқ МРБчининг таъкидлашича, агентлар махсус дастурлар ёрдамида веб-камералар орқали одамларни кузатиши мумкин экан.\n«EliteBooks»нинг учта модели жорий йилнинг февралида 1029 доллардан сотувга чиқади.\nHP EliteBooks веб-камера Эдвард Сноуден кузатув


Францияда собиқ Бош вазир судга тортилди\n29 ноябр 2021, Тошкент вақти: 06:56\nПарижда Франция собиқ Бош вазири Доминик де Вильпен устидан маҳкама жараёни бошланди.\n55 яшар собиқ Бош вазир мамлакат президенти Николя Саркозига бўҳтон қилганликда айбланмоқда. Доминик де Вильпен айбдор деб топилгудек бўлса¸ у беш йилгача озодликдан маҳрум этилиши мумкин.\nМаълум бўлишича, 2004 йилда хориж давлатларидан бирига қурол сотиш эвазига пора олгани айтилаётган расмийлар ва тадбиркорлар руйхатида сиёсатчи Николя Саркозининг ҳам исми пайдо бўлган. Бироқ ўтказилган тергов давомида Саркозининг бу ишларга алоқадорлиги исботланмаган.\nЭндиликда Париж суди собиқ Бош вазирнинг мазкур ёлғоннинг тарқалишига қанчалар алоқадорлигини текширмоқда.


Россиянинг собиқ президенти умр бўйи сенатор бўлишлари мумкин\n22 Dekabr 22:46 / Published in Жаҳон\nРоссияда федерал қонун қабул қилинди ва президент томонидан имзоланди, бу экс-президентга умр бўйи сенатор мақомини олиш имкониятини яратади.\nҚонунда Федерация Кенгашига Россия Федерацияси президенти томонидан тайинланадиган 30 нафардан кўп бўлмаган вакиллар киради, улардан етти нафардан кўпи умр бўйи тайинланиши мумкинлиги кўрсатилган.\nВладимир Путин федерал қонунга имзо чекди, унга кўра давлат раҳбари президент ваколатлари тугаганидан кейин сенатор бўлиб ҳаёт квотасига мурожаат қилиши мумкин.\nУшбу янгиликларни назарда тутган «Федерация Кенгашини тузиш тартиби тўғрисида» ги қонуннинг янги таҳрири ташаббускори Россия Федерацияси Президенти эди. Ҳужжат Конституцияга тузатишларни амалга ошириш доирасида киритилган.\nЯнги тартибга кўра, Россия Федерациясининг собиқ президенти зарур ҳужжатлар илова қилинган ҳолда Федерация Кенгашига ариза берилган пайтдан бошлаб сенатор мақомига эга бўлади. Ариза ваколатлар тугаган кундан бошлаб уч ой ичида топширилиши мумкин. Қонун қабул қилинишидан олдин ваколатлари тугатилган президент буни ҳар қандай вақтда амалга ошириши мумкин.\nҚонунда аниқлик киритилишича, Федерация Кенгаши ҳар бир минтақанинг ижро этувчи ва қонун чиқарувчи ҳокимият вакилларидан ташқари, Россия Федерациясининг президент томонидан тайинланадиган 30 нафардан ортиқ вакилларини ўз ичига олади, улардан этти нафардан кўпи умр бўйи тайинланиши мумкин эмас. Россия Федерациясининг вакиллари, сенаторларнинг ваколатларини умр бўйи амалга ошириб, давлат ва жамоат фаолияти соҳасида мамлакат олдида хизматлари катта бўлган фуқаролар тайинланиши мумкин.\nСенаторлар – Россия Федерацияси вакиллари президент фармони билан олти йилга ёки умрбод тайинланади (етти кишидан кўп бўлмаган). Сенаторларни тайинлаш Президентнинг ҳуқуқи, аммо вазифаси эмас ва ҳар қандай вақтда унинг хоҳишига кўра амалга оширилиши мумкин.\nТегишли қонун расмий эълон қилинган кундан бошлаб кучга киради.\nTagged under: ПРЕЗИДЕНТ, СЕНАТОР, СОБИҚ ПРЕЗИДЕНТ, УМРБОД, ҚОНУН\nКравчук яна Россияни айблади\nАҚШнинг иқлим бўйича махсус вакили Хитойга ташриф буюради


Бугун бедарак йўқолган 13 ёшли Анварова Фарангиз Ҳайрулло қизи ҳам топилди. - 27 Января 2019 - Yangiliklar Olami - www.SherlarUz.CoM - SMS SHERLAR, SEVGI SHERLARI, YANGI\nГлавная » 2019 » Январь » 27 » Бугун бедарак йўқолган 13 ёшли Анварова Фарангиз Ҳайрулло қизи ҳам топилди.\nТошкент шаҳар ИИББ ходимлари маълум қилишича, қиз Андижондаги дугонасиникида бўлган.\nФарангизнинг аҳволи яхши, соғ-омон. Унинг қаердалигини аниқлаш учун оператив-қидирув тадбирлари олиб борилди. Жумладан, унинг барча дўстлари, такси ҳайдовчилари ва бошқа ўнлаб инсонлар ўртасида сўров ўтказилди. Ҳадемай уни Тошкентга олиб келишади ва онаси бағрига қайтарилади.


Андижон вилоятининг Қўрғонтепа туманида кўп йиллардан буён ҳоким лавозимида ишлаб келган Авазбек Эргашев Сирдарё вилояти ҳокимининг қишлоқ ва сув хўжалиги масалалари бўйича ўринбосари сифатида иш бошлаши кутилмоқда.\nАндижон вилояти ҳокимлигидаги манба томонидан Kun.uz’га берилган маълумотга кўра, 20 декабр куни вилоят ҳокимлигида Авазбек Эргашевни кузатиш маросими ўтказилган.\nАвазбек Эргашев Қўрғонтепага 2006 йил 18 январ санасидан буён раҳбарлик қилиб келаётганди. У Сирдарёда яқинда Хоразм вилояти ҳокимининг қишлоқ ва сув хўжалиги бўйича ўринбосари лавозимига ўтказилган Комилжон Собиров ўрнида иш бошлайди.\nЖорий йилда Андижон вилоятининг Жалақудуқ, Хўжаобод, Асака, Олтинкўл, Бўстон туманлари ва Хонобод шаҳрида ҳокимлар алмашганди.\nАйни пайтда вилоятдаги иккита туманда – Андижон ва Қўрғонтепа туманлари ҳокимсиз қолган. Андижон тумани ҳокими Улуғбек Исомиддинов шу йилнинг апрел ойидан ишдан бўшатилган бўлиб, мутасаддининг нима сабабдан ишдан олингани ошкор қилинмади.


Message: fopen(/tmp/my_sessionae72316894e2d4e584dd30f0b3124f305a63468d): failed to open stream: Disk quota exceeded\nАфғон урушида иштирок этган собиқ қуролдошлар учрашди - AmuNews.uz - энг сўнгги янгиликлар\nАфғон урушида иштирок этган собиқ қуролдошлар учрашди\nБундан роппа роса 30 йил муқаддам, яъни 1989 йилнинг 15 февраль куни собиқ совет иттифоқининг афғон тупроғидаги мақсадсиз миссияси якунига етиб, иттифоқ қўшинлари бу юртдан бутунлай олиб чиқиб кетилган эди.\nУшбу воқеага 30 йил тўлиши муносабати билан 15 февраль куни туман фахрий аскарлар уюшмасининг Ижтимоий химоя маркази ташаббуси билан тадбир ўтказилди.\nСобиқ қуролдош дўстлар дастлаб Манғит шаҳридаги Хотира боғига йиғилиб, мангу ёниқ олов пойига гулчамбар қўйишди.\nМаросимда таъкидланганидек, Собиқ Иттифоқ бу урушда 15 минг ҳарбийсини йўқотди. Pасмий маълумотларга кўра, 1979-1989 йиллар мобайнида Афғонистондаги ҳарбий ҳаракатларда Ўзбекистондан 65 минг ҳарбий иштирок этган, улардан 1512 нафари ҳалок бўлиб, 2 ярим мингга яқин аскарлар ва зобитлар Ватанга ногирон бўлиб қайтган.\nСўнгра туман ҳокимлиги томонидан собиқ жангчилар шарафига дастурхон ёзилди. Туманимизда фаолият кўрсатаётган фахрий аскарлар уюшмасининг «Ижтимоий ҳимоя маркази» билан ҳамкорликда ташкил қилинган ушбу учрашувда собиқ қуролдош дўстлар дийдорлашдилар.\nТадбирда сўз олганлар тинчлик-осойишталик, бунёдкорлик, аҳиллик, бағрикенглик, меҳр-оқибат ҳукм сураётган бу юртда яшаётганимиз учун Яратганга шукрона келтиришимиз керак, дея таъкидлашди. Урушнинг даҳшатини унда иштирок этганлар билади. Ва энг ёмони, урушда қатнашган битта аскар ортида унинг оиласи, ота-онаси, фарзандлари ва яқинлари турганини инобатга олсак, бу бутун жамият учун оғир мусибат экани аён бўлади. Шу сабабли ҳам халқимизда тинчлик – энг бебаҳо неъмат деган ибора бор.\nТадбирда туман маданият бўлимининг санъаткорлари томонидан тинчлик ва эзгуликни тараннум қилувчи куй-қўшиқлар ижро қилинди.\nШу куни собиқ қуролдошлар фахрий аскарлар уюшмасининг ижтимоий ҳимоя марказларига бир пайтлар аъзо бўлган, айни пайтда оламдан ўтган марҳум жангчиларнинг ҳам хонадонларига ташриф буюриб, уларнинг оила аъзолари ҳолидан хабар олишди.\nСОБИҚ ҚУPОЛДОШЛАP УЧPАШУВИ\nЯнгиланди: 48 дақиқа олдин\nMessage: filesize(): stat failed for /tmp/my_sessionae72316894e2d4e584dd30f0b3124f305a63468d


Депутат, сенатор, ҳокимлар! Луғатингизда «китоб дўкони»...\nИстеъдодли шоир Жонтемир Тоштемиров янги авлод қаламкашларининг муаммолари ҳақида бонг урди.\n«Ёш шоирлар (энди уларни ёш деб бўлмайди, ўттизга етиб қолишди ахир) борган сари сустлашиб, онда-сонда кўринадиган, баъзилари бутунлай ёзишдан чиқиб кетяпти. Негаки ҳеч бирига отасию катта бобосидан етти пуштига етарли сармоя мерос қолган эмас! Уй олиши, уйланиши ва ҳоказолар қилиши керак. Бунинг учун итдай ишлашга мажбур! Уйлангач ташвиш ўн баробар ортади. Ҳамма муаммони жойига қўйиб олгунича эса, элликка кириб қўйган бўлади. Кейин ёза олармиди?! Биздан беш-ўн ёш катта шоирларнинг уйли-жойли бўлиб кетганидан кейин дуруст ёзаётганини кўряпсизми ё?» – дея изтиробли ўйлари билан бўлишади у.\nМуаллиф истеъдодли ижодкорларнинг маиший муаммолар билан андармон бўлиб қолиши ўтган асрнинг 80-йилларидан кейин бошланганини қайд этади.\n«Адабиётшунослар катта асарлар ёзилмаяпти, деб қолишса жазавам қўзийди. Нима шароит қилиб бердингки талаб қиляпсан?! Дейлик, достон, яхши роман, кучли шеър яратиш учун камида ой (роман учун йил) кетади. Шу орада ҳеч нарсага чалғимай, фақат яратажак асари ҳақида ўйлаши керак ижодкор. Шунга етадими олди-сотдига мослашган ақлингиз?! Яқинда ёш рассомлар кўргазмасига бордим. Деярли ўзбек йўқ. Эй, даражасини машина, мебель, ҳовлисига ўтқазган фалон минг долларли дарахт билан ўлчайдиган бой акалар, қачон бирор рассомдан сурат сотиб олдингиз?! Депутат, сенатор, ҳокимлар, луғатингизда «китоб дўкони» деган жумла борми? Расмиятчиликни қўйинг, виждонан белингизгача қабрга кириб тургандай тўғрисини айтинг!» – дея жамият аҳлини саволга тутади шоир Жонтемир.\nТаъкидланишича, тўқсонинчи йил гуркираб чиққан ижодкорларнинг ўзини бошқа соҳаларга уриб кетиши оқибатида миллат ютқазди. Афсуски, ҳозир ҳам ёзиб турган ёшлар аста-секин ижоддан узоқлашиб боряпти.\n«Яратувчи, ижодий куч тарк этяпти бу миллатни! Истеъмолчи, бир ишни такрорловчи фабрикага айланяпти ҳамма. Яратувчиси йўқ миллат – тобеликка маҳкум. Шоирлар, рассомлар, ҳайкалтарош, мусиқачи, олимларсиз миллат миллатми?! ...Бутунбошли футбол жамоалари миллиардлаб маблағ сарфлангани билан нима қилиб беряпти миллатга? Айтинг, нима?! Савиянгизни кўтаряптими ё?! Аҳмоқона тадбир, марафон, томошаю концертлар-чи?...» – деб ёзади ёш шоир.\nҚайд этилишича, бугун миллатга маърифатли бойлар, фаҳм-фаросатли сармоядорлар сув билан ҳаводек зарур.\n«Савияси баланд, ялоқ, ялтоқ, ўртамиёналардан жирканиб, бўйсунмас, қолипга тушмас истеъдодларни қадрлайдиган кишилар керак. Йўқса ҳар қирқ йилда йўқотилган авлод келиб кетаверади. Нимага боксчи яхши яшаши учун шеър ёзиши керак эмас-у, шоир умрини ўзи истамаган соҳага сарфлаши керак?!» – дея жамиятни уйғоқликка ундайди муаллиф.\nЖонтемир Тоштемиров 2020 йилда ўзбекистонлик ёш шоирларнинг «Дуэл» танловида ғолиб чиққан.\n«Жонтемирнинг шеърлари шу пайтгача мен билган бирон бир ёш шоирнинг шеърларига ўхшамайди. Шеърий уқувидан кўра ҳаётий уқуви кўпроқ акс этган бу шеърларда. У шеърнинг анъанавий қолипларию тимсолларини, кўнглимизни зада қилган «бирхилликлар» ини (билиб-билмай) рад этиб ижод қилаётган шоир» , – дея ёш ижодкорнинг изланишларини юқори баҳолаган Ўзбекистон халқ шоири Хуршид Даврон.


Қудратилла Рафиқов Ўзбекистон касаба уюшмалари Федерацияси раиси лавозимига қайта сайланди\n17:23 / 11.11.2020\n11 ноябрь куни Касаба уюшмалари федерациясининг Vlll қурултойида Қудратилла Мирсагатович Рафиқов Ўзбекистон касаба уюшмалари Федерацияси раиси лавозимига бир овоздан сайланди. Бу ҳақда Касаба уюшмалари Федерацияси матбуот хизмати хабар қилди.\nҚайд этилишича, унинг номзоди Оқсоқоллар Кенгаши томонидан тавсия қилинди. Очиқ овоз бериш йўли билан ўтказилган сайловда Ўзбекистон бош вазири Абдулла Арипов ҳам иштирок этмоқда.\nТадбирда бош вазир президентнинг федерацияга табригини ўқиб эшиттирган. Президент табригида федерация фаолиятига баҳо берилиб, 11 ноябрни мамлакатда Касаба уюшмалари ходимлари куни, деб белгилаш ҳамда Касаба уюшмалари академиясини ташкил этиш таклиф қилинган.\nАйни вақтда федерация раиси ўринбосарлари, раёсат аъзоларига номзодлар тавсия этилиб, сайлов жараёни давом этмоқда.\nҚудратилла Рафиқов 1947 йилда туғилган, 1993-1998 йилларда Ўзбекистон касаба уюшмалари Федерацияси Кенгаши раиси муовини, 1998 йилдан 2003 йилгача Жиззах вилояти касаба уюшмалари Кенгаши раиси лавозимида фаолият кўрсатган. Кейинроқ «Жиззах аккумулятор заводи» АЖ бош директори лавозимида ишлаган. 2016 йил декабрида эса Танзила Норбоева ўрнига Ўзбекистон касаба уюшмалари Федерациясининг янги раҳбари этиб сайланганди.\nУ сенатор, Сенатнинг Ёшлар, маданият ва спорт масалалари қўмитаси аъзоси ҳисобланади.\n23:15 / 29.08.2020\n“Оғир вазиятда тўғри йўл танлаш одамдан катта билим, юксак тафаккур талаб этади” — сиёсатшуноснинг 2020 йилга нигоҳи